[TIP] Gboard, Himpunan Tip Menarik

Selepas hampir tujuh bulan diperkenalkan pada peranti iOS, akhirnya aplikasi papan kekunci Gboard telah tiba pada peranti Android. Kemunculan Gboard telah dibuat bagi menggantikan aplikasi papan kekunci Google Keyboard dan ia menampilkan beberapa pembaharuan dan penambahbaikan padanya. Pastinya ada di antara pengguna Gboard di luar sana tidak kira sama ada pemilik peranti iOS mahupun Android yang hanya setakat memuat turun dan menggunakan papan kekunci eksklusif dari Google ini tanpa mengoptimumkan fungsi menarik yang ditawarkan. Jadi bagi membantu anda untuk menggunakan aplikasi papan kekunci Gboard ini secara optimum, lihat senarai di bawah…

Fungsi utama yang membezakan dan sekaligus menjadikan Gboard lebih istimewa berbanding papan kekunci yang lain adalah sokongan carian pantas yang sangat praktikal untuk anda gunakan apabila diperlukan. Apabila sedang menaip mesej dan ingin berkongsi sesuatu maklumat seperti restoran terdekat, ramalan cuaca, keputusan perlawanan bola sepak dan sebagainya, kebiasaannya kita terpaksa membuka aplikasi berasingan seperti Safari ataupun Chrome untuk membuat sesuatu carian yang diinginkan.

Tetapi kini dengan Gboard, anda tidak lagi perlu berbuat demikian kerana ia telah dilengkapi dengan fungsi carian terbina-dalam Google Search melalui penyediaan ikon G pada papan kekunci. Ini bermakna anda boleh terus membuat apa jua carian dengan menyentuh ikon tersebut dan kemudian taip sahaja carian yang ingin dibuat. Lebih menariknya, keputusan carian akan dipaparkan dalam bentuk kad mirip seperti Google Now dan anda boleh terus mengongsikan hasil carian itu dengan menekan butang Share yang disediakan. Bersebelahan dengan butang itu juga turut disediakan dengan pelbagai butang menu tambahan yang lain bergantung kepada carian yang anda buat.

Penggunaan emoji sememangnya sangat meluas dan ia bukan sahaja digunakan ketika berbual di dalam teks mesej, tetapi turut digunakan di dalam ruangan komen pada laman sosial. Bahkan lebih ramai di antara pengguna peranti mudah alih menggantikan penggunaan teks dengan emoji bagi menggambarkan perasaan mereka pada ketika itu. Sungguhpun begitu, sokongan emoji yang terlalu banyak adakalanya agak mengelirukan kerana ada di antara pengguna yang tidak mengetahui apakah emoji yang sesuai untuk digunakan untuk menunjukkan reaksi tertentu. Kini dengan adanya sokongan fungsi carian emoji pada Gboard, anda sudah tentunya boleh menguasai penggunaan emoji yang bersesuaian dengan situasi dengan lebih mudah dan pantas.

Untuk mengakses fungsi carian emoji ini, anda hanya perlu klik pada ikon emoji yang terdapat pada bahagian bawah paparan Gboard. Kemudian anda boleh lihat terdapat satu ruangan khas iaitu ‘Search emoji’ pada bahagian atas dan klik sahaja pada ruangan tersebut untuk memulakan carian emoji bagi mewakili perasaan anda pada ketika itu. Namun begitu, carian emoji ini hanya terhad dalam Bahasa Inggeris sahaja.

Sebelum ini Google telah menawarkan sokongan GIF terbina-dalam pada papan kekunci Google Keyboard terhad untuk peranti yang menyokong Android 7.1 sahaja, tetapi kini fungsi itu sudah boleh digunakan pada mana-mana peranti Android dengan sokongan Gboard. Apa yang menariknya, kini anda boleh terus mencari dan mengongsikan fail GIF ketika sedang menaip melalui penyediaan menu tersebut apabila anda menekan butang emoji. Anda hanya perlu menaip sahaja fail GIF yang diingini dan hasil carian akan dipaparkan secara automatik. Namun begitu, tidak semua aplikasi boleh menyokong fungsi GIF ini dan ia terhad untuk aplikasi permesejan tertentu seperti Facebook Messenger, Hangouts dan juga iMessage sahaja.

Selain daripada fungsi ramalan teks ketika menaip dan juga pembetulan teks secara automatik, aplikasi papan kekunci Gboard telah menawarkan satu lagi fungsi yang telah diberi nafas baru iaitu ‘Glide Typing’ bagi menggantikan fungsi ‘Gesture Typing’ sebelum ini. Bagi pengguna yang baru mencuba papan kekunci Google Keyboard terutamanya Gboard, fungsi ini sememangnya sangat membantu dalam melancarkan proses menaip kerana anda hanya perlu meleretkan jari pada setiap huruf bagi mendapatkan perkataan yang diingini.

Lebih menariknya, anda juga boleh menggunakan fungsi kawalan tambahan seperti menyentuh simbol X dan meleretkannya ke kiri untuk memadam kesemua teks yang telah ditaip dengan lebih mudah. Selain itu, anda juga meleretkan jari di atas permukaan spacebar untuk dijadikan sebagai cursor untuk proses menyunting teks.

Sekiranya anda sering berkomunikasi di dalam beberapa bahasa berbeza ketika menaip menggunakan smartphone, pastinya anda menyedari ia bukanlah sesuatu yang praktikal kerana anda perlu bertukar-tukar input bahasa ini secara manual. Tetapi kini Gboard berjaya menyelesaikan isu tersebut dengan sokongan sehingga tiga input bahasa berbeza secara serentak. Ini bermakna anda hanya perlu memilih sehingga tiga bahasa dan kini anda bebas menaip mana-mana bahasa tanpa perlu bersusah payah untuk menukarnya secara manual. Bahkan anda juga boleh menaip menggunakan ‘bahasa rojak’ ketika menaip teks mesej tersebut.

Tidak dinafikan lagi bahawa kebanyakan peranti menampilkan papan kekunci yang mengasingkan antara huruf dan juga nombor, bahkan kaedah ini juga biasa dipraktikkan pada papan kekunci standard yang diperkenalkan pada smartphone. Pada pendapat kami, pengasingan huruf dan nombor pada papan kekunci sedikit sebanyak mengganggu kelancaran ketika menaip. Jadi ia tidak menjadi isu dengan Gboard kerana anda sebenarnya boleh mengaktifkan barisan khas untuk menempatkan nombor pada bahagian atas papan kekunci. Untuk mengaktifkannya, anda boleh mengakses Gboard Keyboard Settings → Preferences → dan klik pada menu pilihan Number row.

Apabila anda menggunakan smartphone dengan saiz paparan skrin yang besar, proses menaip menggunakan sebelah tangan sememangnya sangat mencabar. Untuk pengetahuan anda, Gboard telah menyediakan fungsi khas bagi memudahkan proses menaip dengan sebelah tangan yang dikenali sebagai ‘One-Handed’. Fungsi ini sebenarnya boleh terus diaktifkan pada setiap masa dengan mengakses Gboard Keyboard Settings → Preferences → Layout dan klik pada menu ‘One-Handed Mode’. Tetapi sekiranya anda hanya ingin menggunakan mod ini apabila diperlukan sahaja, anda sebenarnya boleh klik butang Enter selama beberapa saat dan leretkannya ke kiri skrin atau klik ikon G dan klik pada ikon ‘One-Handed Mode’. Anda juga boleh menukar kedudukan papan kekunci itu untuk kesesuaian tangan kiri atau kanan dengan menyentuh ikon anak panah yang disediakan.

Bosan dengan penampilan tema papan kekunci ketika menaip?! Dengan Gboard anda bebas menukar penampilan tema papan kekunci anda sehingga 18 warna berbeza secara percuma. Lebih istimewanya, anda juga sebenarnya boleh menggunakan apa jua imej yang terdapat di dalam galeri smartphone. Untuk mengakses fungsi penukaran tema ini, anda hanya perlu mengakses Gboard Keyboard Settings → Theme atau cara paling mudah adalah dengan menyentuh ikon G dan klik pada ikon Theme.


Apple WWDC Tidak Lama Lagi!

Media antarabangsa sudah mula menerima jemputan dari Apple ke acara pra WWDC bagi menerangkan sedikit sebanyak kepada media tentang aturcara majlis dan prosedur-prosedur penting. Manakala acara utama Apple itu pula akan berlangsung dari 13 Jun hingga 17 Jun nanti.

Apple dijangkakan akan melancarkan versi baru iOS dan OS X, di samping memperkenalkan sistem operasi terbaru tvOS dan juga watchOS. iOS 10 dan OS X 10.12 merupakan pengumuman yang dinanti-nantikan ramai pihak di mana ramai sumber mengatakan bahawa versi terbaru akan memperlihatkan aplikasi Apple Music berwajah baru, SDK Siri untuk para pembina aplikasi dan juga pelbagai sokongan pihak ketiga.

Ikuti laporan berita semasa dari eRing ya~


Harga Siri OnePlus Terdedah? – Harga Boleh Buat Poket Korang Rabak!!!

Peminat OnePlus pastinya tidak sabar menantikan kehadiran peranti terbaharu dari jenama ini yang akan berlansung pada 14 April ini yang mana akan memperkenalkan siri OnePlus 8.

Menariknya, melalui satu maklumat tertiris daripada WinFuture, mereka telah mendedahkan harga jualan bagi siri ini yang boleh buat poket korang rabak.

Menurut maklumat yang terdedah, OnePlus ini bakal tampil dengan pemproses yang berkuasa Snapdragon 865 dan hadir dengan sokongan 5G. Skrin juga memang terbaik apabila ia disertakan dengan 120Hz.

Hadir dengan 3 varian warna Onyx Black dan Glacial Green  bagi OnePlus 8 Pro. Manakala bagi OnePlus 8 Pro  pula hadir dengan dengan warna tambahan Ultramarine Blue.

Jadi sama-sama kita nantikan kesahihan info ini.


Ketirisan Imej Smartwatch Meizu Yang Dipercayai Bakal Diumumkan Pada 10 Ogos Ini

Seiring dengan kemeriahan pasaran telefon pintar dengan kemunculan pelbagai model terbaru di pasaran, nampaknya pengeluar telefon pintar juga turut mengambil peluang keemasan ini dengan memperkenalkan aksesori menarik untuk digunakan bersama dengan peranti tersebut. Nampaknya jenama popular dari China iaitu Meizu juga tidak mahu ketinggalan apabila baru-baru ini telah dilihat ketirisan imej smartwatch pertama keluaran jenama itu.

Berdasarkan kepada perkongsian yang dibuat dalam blog XiaomiToday, sebuah kotak berwarna kelabu dengan logo Meizu telah dikongsikan kepada umum. Walaupun kotak itu tidak dibuka dan didedahkan apa yang terdapat di dalamnya, saiz kotak bersegi empat itu diyakini merupakan pakej pembungkusan sebuah smartwatch berbanding telefon pintar. Smartwatch Meizu ini dipercayai bakal dikuasakan dengan pemproses Dual Core A5 daripada Intel Rockchip RK6321

Di dalam gambar yang berasingan, blog itu juga turut mendedahkan gambar sebenar smartwatch keluaran Meizu yang menampilkan sokongan muka jam yang berbeza. Menurut sumber, imej latar pada jam pintar itu boleh diubah dan disetkan dengan pelbagai imej dan menyokong tali jam berwarna hitam dan juga coklat bagi menyerlahkan ciri-ciri premium dan bergaya. Walau bagaimanapun, terdapat satu lagi imej ketirisan smartwatch keluaran Meizu yang jelas memperlihatkan rekaan yang lebih ringkas jika dibandingkan dengan ketirisan imej yang pertama. Oleh itu sama-sama kita tunggu dan lihat apakah rekaan sebenar yang akan digunakan pada smartwatch pertama keluaran Meizu yang akan didedahkan pada 10 Ogos 2016 ini.


Peniaga Bazaar Ramadan Beralih Ke Digital Dengan Lazada Untuk Terus Mencari Rezeki Sepanjang PKP 3.0!!

Sepanjang bulan Ramadan, sementara negara masih terus berjuang untuk menentang COVID-19, beratus ribu rakyat Malaysia meneruskan tradisi secara maya dengan mengunjungi bazar menerusi Lazat Bazaar, pesta makanan dalam talian di Lazada. Perusahaan mikro, kecil dan sederhana (PMKS), peruncit, dan pengusaha gerai bazar tempatan, yang telah berhijrah ke dalam talian tanpa sebarang kos melalui pakej rangsangan Pintar Niaga Lazada, kini mampu mengekalkan perniagaan dalam Perintah Kawalan Pergerakan (PKP) 3.0 pada penghujung bulan Ramadan ini dan menjelang Hari Raya.

Lazat Bazaar menawarkan khidmat penghantaran hari sama* untuk hidangan panas yang dipesan oleh pelanggan Lazada di lokasi terpilih di Shah Alam, Subang, dan Taman Tun Dr Ismail (TTDI). Bazaar digital tersebut akan terus menghubungkan warga Kuala Lumpur dan Selangor dengan gerai bazar dan pasar tempatan kegemaran mereka sehinggalah sambutan Hari Raya yang akan datang. Makanan panas yang paling laris setakat ini di Lazat Bazaar adalah putu piring, diikuti oleh by martabak, kuih lopes, roti john, dan kuih tepung pelita.

Pakej rangsangan Pintar Niaga menawarkan yuran 0% bagi PMKS di Lazada, sambil memudahkan penjual mendapatkan latihan menyeluruh di Lazada University, kemudahan inovatif ‘Seller Centre’ (Pusat Penjual), kredit iklan RM300 secara percuma, slot pendedahan percuma, insentif baucar Penghantaran Percuma, sokongan khas 90 hari, dan banyak lagi.

Pada tahun lepas, PMKS di platform eDagang terkemuka ini telah menggandakan jualan mereka dengan pakej rangsangan dan sokongan yang diberikan oleh Lazada. PMKS di semua industri dialu-alukan untuk mendaftar sebagai penjual baharu menerusi pautan berikut (http://lzd.co/SellOnLazadaMY), manakala mereka yang ingin menjamu selera dengan juadah bazar Ramadan dalam keselesaan rumah sendiri boleh mengunjungi Lazat Bazaar di sini (http://lzd.co/LazadaMalaysia).


Redmi Bakal Perkenalkan Redmi K40 Light?

Terdapat satu desas-desus yang menyatakan bahawa berkemungkinan siri Remi K40 bakal hadir dengan model baharu yang mungkin dikenali sebagai Redmi K40 Light.

Dikatakann, peranti ini bakal hadir dengan RAm sebesar 8GB dan storan sebesar 256GB dan dihadirkan dengan resolusi skrin sebanyak 2400 x 1080.

Difahamkan bahawa pemproses  dibina dengan proses EUV 6nm, menggunakan 4 reka bentuk teras kecil yang terdiri daripada 4 A78 jam 2.6GHz, 4 A55 cluster 2.0GHz teras kecil. GPU juga G77 MC9 dan kadar segar semula adalah  144 Hz Refresh Refresh Refresh

Di samping itu, peranti itu akan dilengkapi dengan skrin OLED 6.67 inci, yang dilengkapi dengan 64MP + 8MP sudut  +2MP bagi kamera belakang dan 16MP bagi kamera hadapan.

Sejauh manakah kebenarannya perlu kita nantikan ketika ia dilancarkan kelak.


Funa

Risau mengenai keselamatan ahli keluarga apabila berada di luar rumah terutamanya kanak-kanak? Kini anda boleh memantau aktiviti seharian mereka dengan memuat turun aplikasi Funa. Selain boleh mengetahui lokasi semasa ahli keluarga yang telah disambungkan dengan aplikasi ini, anda juga boleh memantau ke mana mereka pergi. Jangan risau mengenai kebocoran lokasi, kerana lokasi anda sulit dan hanya ahli keluarga sahaja yang dapat melihatnya.

Sekiranya ahli keluarga telah meninggalkan tempat yang telah ditetapkan, aplikasi ini secara automatik akan memberitahu anda dengan cara menghantar notifikasi. Terdapat juga butang SOS untuk sebarang kecemasan mahupun peringatan kepada ahli keluarga.


[Perhatian] Gangguan Perkhidmatan Pada Celcom Atas Penambahbaikan Sistem Bil

Celcom Axiata Berhad akan menjalankan penambahbaikan sistem bilnya dengan gabungan pelbagai sistem bil sedia ada kepada satu sistem bersepadu dalam tempoh penambahbaikan ini. Sepanjang tempoh penambahbaikan, pelanggan akan berhadapan dengan gangguan perkhidmatan seperti berikut:

Untuk maklumat lanjut, layari laman rasmi Celcom atau dail 1111 dari talian Celcom dari dalam negara, atau *123# dari luar negara, atau 019-601 1111 dari mana-mana operator telekomunikasi yang lain untuk bercakap dengan Konsultan Perkhidmatan Pelanggan kami.


Fuji Xerox Menjadi Syarikat Pertama Jepun yang Mendapat Penarafan Tertinggi untuk Pematuhan NIST SP 800-171 Piawaian Keselamatan A.S.

TOKYO, 15 Oktober 2020 /PRNewswire/ — Fuji Xerox Co., Ltd. menjadi yang pertama di Jepun yang memenangi penarafan keselamatan maklumat tertinggi AAAis*1 untuk tahap pematuhan NIST SP 800-171 piawaian keselamatan A.S. yang diaplikasikan pada peranti/pencetak multifungsi warna digital siri ApeosPort*2 NIST SP 800-171 merupakan garis panduan piawaian keselamatan yang ditetapkan oleh Institut Piawaian dan Teknologi Kebangsaan. (NIST). Penarafan telah dilakukan oleh I. S. Rating Co., Ltd. dan efektif untuk siri ApeosPort yang dijual di Jepun.

Mematuhi NIST SP 800-171 memerlukan 110 syarat keselamatan tahap tinggi dipenuhi. Fuji Xerox menganalisis keperluan tersebut dan mula mengaplikasikan standard tersebut pada produk yang dikeluarkan pada bulan November 2019 dan sesudah itu*3, tetapi langkah-langkah keselamatan yang lebih ketat dimasukkan ke dalam siri ApeosPort baharu yang dilancarkan pada bulan Ogos 2020. Pematuhan kukuh terhadap keselamatan ini membawa Fuji Xerox menjadi syarikat pertama Jepun yang memenangi penarafan AAAis daripada I. S. Rating sebagai pengiktirafan kepada kumpulan produknya yang mempunyai “tahap pematuhan yang sangat tinggi” terhadap NIST SP 800-171.

Jabatan Pertahanan A.S. mewajibkan pematuhan NIST SP 800-171 kepada pembekalnya. Tahap keperluan keselamatan juga meningkat di Jepun dalam standard pemerolehan untuk industri pertahanan. Pada masa akan datang, syarat untuk pematuhan NIST SP 800-171 dijangka akan tersebar lebih meluas, bukan hanya dalam industri pertahanan tetapi juga di kalangan syarikat swasta yang menjalankan perniagaan mereka di peringkat global.

Penarafan keselamatan maklumat AAA yang diberikan oleh I. S. Rating Co., Ltd. untuk tahap pematuhan NIST SP 800-171 hanya efektif untuk siri ApeosPort*2 yang dipasarkan di Jepun; namun, model produk yang sama turut dipasarkan di rantau Asia Pasifik.

Siaran akhbar oleh I. S. Rating Co., Ltd. boleh didapati di sini (dalam bahasa Jepun sahaja).

“is” bermaksud Information Security (Keselamatan Maklumat)

ApeosPort C2570/C3070/C3570/C4570/C5570/C6570/C7070, ApeosPort 3570/4570ApeosPort C2060/C2360, ApeosPort 1860/2560/3060, ApeosPort Print C4570/C5570ApeosPort-VII C4422/C3322/5022/CP4422/CP3322/P4022

ApeosPort-VII C7788/C6688/C5588, DocuCentre-VII C7788/C6688/C5588ApeosPort-VII C7773/C6673/C5573/C4473/C33723/C3372/C2273DocuCentre-VII C7773/C6673/C5573/C4473/C3373/C3372/C2273

Tentang I. S. Rating Co., Ltd.

I.S. Rating ialah organisasi penilaian pihak ketiga pertama di dunia yang memberikan penilaian berkenaan keselamatan maklumat. Syarikat ini sedang berusaha untuk membangunkan sistem sosial yang mengesahkan tahap langkah pengurusan maklumat dengan pendekatan “penilaian”.http://www.israting.com/eng/index.html

Ditubuhkan pada tahun 1962, Fuji Xerox Co., Ltd. merupakan syarikat terkemuka dalam menawarkan cara yang lebih pintar untuk bekerja dengan penyelesaian dan perkhidmatannya yang berkaitan dengan dokumen, serta dengan peranti multifungsi pejabat, pencetak dan pencetak pengeluaran bertaraf dunia yang kami bangunkan dan hasilkan untuk pengedaran di seluruh dunia.

Fuji Xerox ialah anak syarikat milik penuh FUJIFILM Holdings Corporation dengan tenaga jualan langsung meliputi Jepun dan rantau Asia Pasifik termasuk China. Sebagai syarikat bernilai 10 bilion dolar Amerika, kami menggaji kira-kira 40,000 orang pekerja di seluruh dunia, dengan lebih daripada 80 anak syarikat / syarikat gabungan di dalam dan di luar negara. Pada 1 April 2021, Fuji Xerox akan menukar nama korporatnya kepada FUJIFILM Business Innovation Corp.

Fuji Xerox Asia Pacific merupakan anak syarikat Fuji Xerox yang menyelia operasi jualan di rantau Asia Pasifik.http://www.fujixerox.com

Angel KhooPengurus Pemasaran & KomunikasiFuji Xerox Asia Pacific Pte. Ltd.T: +65 6239 7173E: angel.khoo@fujixerox.com

Xerox, Xerox and Design, serta Fuji Xerox and Design ialah tanda dagangan berdaftar atau tanda dagangan Xerox Corporation di Jepun dan/atau negara lain.

Foto – https://photos.prnasia.com/prnh/20201009/2945153-1?lang=0 Logo – https://photos.prnasia.com/prnh/20201006/2941121-1LOGO?lang=0


Pakar Digital Global Microland Tubuhkan Ibu Pejabat Eropah di West Midlands

BIRMINGHAM, England, 28 Februari 2020 /PRNewswire/ — Microland, syarikat maklumat IT digital yang terkemuka di India, hari ini merasmikan Hub Digital canggihnya di Birmingham, UK untuk menawarkan perkhidmatan kepada pelanggan Eropahnya.

Kemudahan yang berpangkalan di Bourneville itu akan menjadi Ibu Pejabat Perkhidmatan Berkongsi Eropah milik firma ini dan apabila beroperasi sepenuhnya ia dijangka dapat menampung sehingga 200 kakitangan Microland.

Ia membolehkan penyatuan fungsi-fungsi penghantaran UK dan Eropah Microland sebagai sebahagian daripada strategi pertumbuhan global yang bercita-cita tinggi, dengan West Midlands sebagai keutamaan.

Objektif utama tapak ini adalah untuk menyokong kumpulan pelanggan antarabangsa Microland dengan perkhidmatan yang membolehkan ‘Making Digital Happen’ (‘Menjadikan Digital Satu Kenyataan’). Rangkaian perkhidmatan yang disediakan melalui Hab ini akan melibatkan transformasi awan dan pusat data, Rangkaian Tentuan Perisian, keselamatan siber, tempat kerja digital dan IoT Perindustrian.

Ini merupakan Hab Digital kedua Microland di West Midlands; yang pertama dibuka pada Januari 2018. Tapak baharu ini akan beroperasi bersama-sama tapak sedia ada Microland di Longbridge, yang akan ditukarkan menjadi Pusat Pengalaman Pelanggan yang akan menawarkan pelanggan Microland dengan model penghantaran global yang berbeza.

Pradeep Kar, Pengasas, Pengerusi dan Pengarah Urusan, Microland, berkata:

“Hab Digital West Midlands kami ialah penambahan baharu yang mengujakan ke dalam jaringan hab Microland di seluruh dunia dan merupakan satu pencapaian penting untuk perniagaan Eropah kami. Pusat ini akan menyediakan penyelesaian perusahaan yang inovatif dan moden kepada kumpulan pelanggan global kami, dengan tumpuan khusus pada pelanggan UK.”

“Apabila menilai beberapa lokasi untuk pengembangan Microland, West Midlands merupakan pilihan yang jelas buat kami. Kawasan ini telah menjadi epipusat untuk teknologi, dengan ekosistem yang penting melibatkan syarikat-syarikat utama, akses kepada bakat digital yang mahir dari segi teknikal dan infrastruktur bertaraf dunia. Hal ini penting buat kami bagi memenuhi kehendak yang semakin meningkat daripada pelanggan global kami.”

Pelaburan oleh Microland akan mencipta peluang pekerjaan dalam bidang teknologi dan operasi perniagaan, ketika firma berkenaan berusaha untuk memanfaatkan asas kemahiran perkhidmatan profesional yang lebih luas di wilayah ini.

Tapak ini telah dibuka ketika wilayah ini berusaha untuk mewujudkan Perkongsian West Midlands India khusus – program yang dikendalikan oleh West Midlands Growth Company* untuk mengasaskan rekod prestasi yang berjaya di kawasan ini bagi menarik pelaburan dan pengunjung dari pasaran India.

Neil Rami, Ketua Eksekutif di West Midlands Growth Company, berkata:

“Pertumbuhan pesat merentas beberapa pengkhususan seperti AI, keselamatan siber, teknologi kewangan dan permainan telah meletakkan West Midlands sebagai sektor teknologi dan digital yang terbesar di UK di luar ibu kota berkenaan. Kumpulan bakat inovatif wilayah ini terus diiktiraf oleh pelabur sebagai yang terbaik dalam kelas, namun tetap berpatutan, berbanding dengan tempat-tempat seperti London, menambah kepada tarikannya.”

“Pelaburan oleh Microland merupakan pengesahan utama ekonomi digital yang semakin berkembang di wilayah ini. Ia juga merupakan contoh mengapa sebenarnya kami meningkatkan aktiviti dalam pasaran India. India ialah pencipta peluang pekerjaan FDI kedua tertinggi di wilayah ini – menjalin hubungan menerusi kisah-kisah kejayaan penting seperti Microland akan menjadi kunci kepada kejayaan ekonomi wilayah kami.”

West Midlands ialah wilayah utama UK di luar London dan Timur Selatan untuk menarik Pelaburan Langsung Asing (FDI), dengan firma-firma teknologi dan digital mewakili sumber utama projek-projek baharu. Organisasi-organisasi berpangkalan di UK yang terkenal melabur di wilayah ini termasuk The Economist Group, yang baru-baru ini membuka Unit Inovasi Teknologi baharu di Birmingham – lokasi UK pertama syarikat di luar London. Syarikat perkhidmatan pengangkutan Genesee & Wyoming mewakili satu lagi firma beroperasi secara global yang telah mewujudkan fungsi perkhidmatan berkongsi bernilai tinggi di wilayah ini. Syarikat ini, yang mengendalikan Freightliner, awalnya melabur sebanyak £30 juta di wilayah ini, mencipta 100 peluang pekerjaan baharu.

Cllr Ian Ward, Ketua Birmingham City Council, menambah:

Microland ialah yang terkini dalam rangkaian syarikat-syarikat global utama yang memilih untuk bertapak di Birmingham berbanding lokasi-lokasi antarabangsa yang lain. Bandar ini melabur dengan banyak dalam mewujudkan persekitaran yang tepat untuk perniagaan teknologi – tapak uji 5Gnya hanyalah satu contoh bagaimana wilayah ini melengkapkan syarikatnya untuk memupuk inovasi. Kami berharap dapat menyokong Microland dalam perjalanan pertumbuhannya bagi membawakan penyelesaian digital yang canggih kepada kumpulan pelanggan global.”

Hab Digital baharu ini mematuhi piawaian keselamatan yang ketat seperti ‘Sensitif Rasmi’ (‘Official Sensitive’), CES+ dan ISO 27000. Di samping itu, tapak ini akan mempunyai kakitangan dengan tahap kelulusan kakitangan tertinggi, termasuk kelulusan Pejabat Rumah, bergantung pada keperluan pelanggan.

Penyampaian digital Microland dan ‘Making Digital Happen’ (‘Membuat Digital Terjadi’) membolehkan teknologi untuk melakukan lebih lagi dan kurang mengganggu. Kami menjadikannya lebih mudah untuk perusahaan menerima pakai infrastruktur Digital generasi seterusnya. Kami menjayakan usaha ini dengan menggunakan kepakaran kami dalam Awan dan Pusat Data, Rangkaian, Tempat Kerja Digital, Keselamatan Siber dan IoT Perindustrian. Menjamin penerimaan kecemerlangan ialah sesuatu yang boleh diramal, andal dan stabil.

Diperbadankan pada tahun 1989 dan beribu pejabat di Bengaluru, India, Microland mempunyai lebih daripada 4,500 pakar digital di pejabat dan pusat penghantaran di Asia, Australia, Eropah, Timur Tengah dan Amerika Utara.

West Midlands Growth Company membantu wilayah tersebut mendapat pengiktirafan di peringkat kebangsaan dan antarabangsa. Tujuan utamanya adalah untuk menarik pelaburan, pekerjaan, pengunjung dan perniagaan ke West Midlands.

West Midlands Growth Company memainkan peranan yang penting dalam menyokong penyampaian Pelan Ekonomi Strategik West Midlands Combined Authority (WMCA). Tumpuannya adalah terhadap geografi WMCA Greater Birmingham dan Solihull, Coventry dan Warwickshire, serta Black Country.

Baca lebih lanjut di sini: https://wmgrowth.com/

Keywords:  Computer Networks Computer Software Computer/Electronics High Tech Security Internet Technology Telecommunications Corporate Expansion New products/services Data Analytics


Antutu : Senarai 10 Peranti Berprestasi Terbaik Sepanjang Bulan Mac 2019

Seperti biasa, setiap bulan AnTuTu akan mengeluarkan laporan senarai peranti dengan prestasi terbaik. Untuk bulan Mac, kami mendapati Xiaomi Mi 9 Transparent Edition dilihat menjadi juara dengan skor sebanyak 372072 mata. Diikuti, oleh Xiaomi Mi 9 (371878) di tangga kedua dan vivo iQOO Monster pula menduduki tempat ketiga (365430).

Berikut adalah senarai 10 peranti dengan prestasi terbaik sepanjang bulan Mac bersama mata yang diraih :


Promosi Samsung ‘Lagi Bola Lagi Raya!’ Bermula 1 Mei 2018 Sehingga 30 Jun 2018

Memandangkan kita bakal menyambut Hari Raya dan juga perlawanan Bola Sepak Piala Dunia yang akan tiba tidak lama lagi, Samsung Malaysia telah mengadakan promosi Samsung ‘Lagi Bola Lagi Raya!’ bermula 1 Mei 2018 hingga 30 Jun 2018.

Lebih menarik, untuk masa terhad pengguna boleh mendapatkan promosi hebat televisyen keluaran Samsung sehingga RM6,000! Pengguna yang berminat untuk memiliki TV baru boleh mendapatkan Flat UHD TV model UA58NU7103 pada harga hanya RM3,499 dengan potongan harga sebanyak RM1,500. Manakala untuk Curved QLED TV model QA75Q8C pula boleh dimiliki pada harga RM30,999 selepas diskaun sebanyak RM6,000.

Selain TV, Samsung turut menawarkan diskaun untuk sistem audio dan juga pemain Blu-Ray dengan diskaun antara RM100 hingga RM500. Bagi yang berminat, anda boleh layari laman rasmi Samsung!


Potongan Harga Apple iPhone XR Di Lazada – Bermula RM3,499

Sejak iPhone XR diperkenalkan di pasaran Malaysia, ia turut mendapat permintaan yang tinggi berbanding iPhone XS dan XS Max, salah satu sebab utama adalah ia merangkumi ciri-ciri utama antaranya cip pemproses terkini serta sokongan Face ID yang juga ditawarkan pada XS dan XS Max.

Selain itu, peranti ini juga mempunyai sebanyak 5 pilihan warna yang lebih memikat hati pengguna terutamanya golong pemuda-pemudi. Kini peranti ini menawarkan potongan harga untuk versi terpilih melalui laman e-dagang Lazada.


Sharp Aquos Zero Bakal Memasuki Pasaran

Sharp bakal melancarkan 1 lagi model telefon pintar yang dikenali sebagai Sharp Aquos Zero. Tidak seperti model-model yang terdahulu yang menggunakan skrin LCD, model yang terbaharu ini bakal menggunakan OLED.

Dikatakan, telefon ini bakal menjadi telefon berskrin OLED yang paling ringan di dunia dengan berat hanya 146g disebabkan oleh penggunaan frame (bingkai) dari bahan magnesium aloi dan panel belakang yang diperbuat daripada serat karbon.

Dalam pada itu, skrin telefon ini sedikit melengkung yang memberi sentuhan eksklusif. Skrin peranti ini berukuran 6.2 inci dengan resolusi 2992 x 1080 piksel, nisbah aspek ialah 18.7:9. Aquos Zero bakal menggunakan chipset Qualcomm Snapdragon 845 yang disertakan dengan 6GB RAM dan 128GB simpanan internal.

Tidak mengikut trend terkini yang menggunakan dwi kamera di bahagian belakang, Sharp Aquos Zero hanya akan menggunakan satu kamera sahaja di bahagian depan dan belakang dengan 22.6MP.

Android 9.0 Pie akan digunakan dan memiliki bateri sebesar 3130mAh. Ciri-ciri tambahan lain bagi telefon ini ialah ia mempunyai ketahanan terhadap air dan debu yang menjamin ketahanan dan kebersihan telefon ini.


Nokia 6 Sudah Mula Dijual Di Malaysia Dengan Tanda Harga RM999

Semasa pelancaran Nokia 6 pada bulan Mei yang lalu, HMD Global menyatakan ketersediaan peranti ini di pasaran tempatan ialah pada pertengahan bulan Jun. Dalam masa yang sama, Nokia juga telah mengalami sedikit kelewatan dari tarikh yang dijanjikan. Kini, Nokia 6 mula dijual pada harga RM999 hadir dengan jaminan dari Nokia Malaysia.

Nokia 6  merupakan peranti Android pertama keluaran Nokia, ia didatangkan dengan paparan IPS bersaiz 5.5 inci 1080p Gorilla Glass. Memori RAM 3GB dan storan 32GB dijana oleh set cip sederhana Snapdragon 430. Sistem operasi Android terbaru turut membantu pemprosesan gambar pada kamera 16 Megapiksel selain terdapat juga sokongan PDAF dan dua tona flash di kamera belakang. Manakala, kamera depan 8 Megapiksel pula menyokong fungsi Autofocus.

Jika anda berminat, Nokia 6 boleh mula dibeli  dengan harga RM999 bersama jaminan tulen dari Nokia Malaysia.


Huawei Lancar Balong 5000 Cip Set Pelbagai Mod Dan 5G CPE Pro, Sambungan Tanpa Wayar Terpantas

Huawei secara rasmi telah melancarkan cip set pelbagai mod 5G, Balong 5000 dan peranti 5G komersial pertama yang dikuasakan oleh Balong 5000 iaitu Huawei 5G CPE Pro. Bersama-sama dengan 2 produk baharu ini akan memberikan sambungan tanpa wayar terpantas bagi telefon, kediaman, pejabat dan di mana sahaja.

Balong 5000 menyokong pelbagai produk 5G sebagai tambahan kepada telefon pintar, termasuklah peranti jalur lebar kediaman, peranti yang dipasang pada kenderaan dan modul 5G. Ia turut menyokong 2G, 3G, 4G dan 5G dalam cip tunggal yang mana mampu mengurangkan latensi dan penggunaan tenaga ketika menukar data di antara mod.

Untuk makluman, Balong 5000 merupakan cip set petama yang tampil di penanda aras industri bagi kelajuan muat turun 5G. Pada Sub-6GHz, Balong 5000 boleh mencapai kepantasan muat turun sehingga 4.6Gbps. Pada mmWave spectrum, kepantasan muat turun cip set ini boleh mencapai sehingga 6.5 Gbps. Ia juga menyokong standalone (SA) dan non-standalone (NSA) rangkaian bagi 5G.

Dalam pada itu, Huawei 5G CPE Pro yang dikuasakan oleh Balong 5000 pastinya menyokong 4G dan 5G rangkaian tanpa wayar. Pada rangkaian 5G, klip video 1GB HD boleh dimuat turun hanya dalam 3 saat dan video 8K boleh distrim dengan lancar tanpa lag.

Dalam menyesuaikan dengan teknologi Wi-FI 6 terbaharu, Huawei 5G CPE Pro mempamerkan kepantasan sehingga 4.8 Gbps.


Kalau Samsung Gerenti Tak Meletup, Kami On Je

Menurut Samsung Newsroom, Samsung sudah pun mengumumkan bahawa siri Galaxy Note7 versi yang sudah dibaik pulih, atau lebih dikenali sebagai refurbish set akan dijual semula kepada pengguna. Namun mereka tidak pula mengumumkan sama ada set tersebut akan dijual pada pasaran tentu ataupun ia akan dijual secara global.

Langkah menjual refurbish set adalah sesuatu yang memang masuk akal memandangkan majoriti komponen di dalam Galaxy Note7 seperti kamera, paparan, cip, mikrofon dan lain-lain masih di dalam keadaan baik dan amat berharga.

Yang penting pasti Samsung sudah mempelajari sesuatu yang amat berguna dari insiden lalu dan jika mereka mampu menjamin keselamatan refurbish set ini dan ianya dijual pada harga yang munasabah, kami rasa pasti ramai pengguna yang tertunggu-tunggu model ini.


Celcom Melancarkan Pelan Pascabayar Terbaru Dengan Data Sehingga 200GB

Celcom hari ini memperkenalkan dua pelan pascabayar terbaru yang mensasarkan kepada golongan yang mementingkan pengalaman internet. Pelan yang diberi nama FIRST™ Gold Supreme dan FIRST™ Platinum Plus menawarkan data internet 75GB sehingga 200GB setiap bulan.

Bagi yang inginkan pelan First Gold Supreme, anda akan diberikan 50GB data (25GB harian + 25GB mingguan), panggilan tanpa had dan yang terbaru Video Walla sebanyak 25GB dengan komitmen bulanan RM128 sahaja.

Bagaimanapun, jika anda masih merasakan ianya tidak cukup, Celcom mencadangkan pelan First Platinum Plus dengan 200GB data (100GB setiap hari + 100GB Video Walla), panggilan dan SMS tanpa had pada kadar RM188 sebulan.

Kedua-dua pelan ini menawarkan WhatsApp dan Wechat percuma tanpa had, Yonder Music tanpa had, selain mendapat keutamaan perkhidmatan pelanggan melalui talian 1881.

Menerusi pelan ini, pelanggan kini tidak perlu bimbang mengenai data internet malah kesemua harga untuk pelan terbaru Celcom dikatakan lebih rendah berbanding telco kuning dan hijau menurut pihak Celcom.

Celcom FIRST™ Gold Supreme dan FIRST™ Platinum Plus sudah boleh dilanggan mulai hari di Blue Cube dan pusat Celcom yang berhampiran.


Membongkar Teknologi Pengimbas Cap Jari Ultrasonik – vivo Mendahului Apple Dan Samsung

Pada masa ini teknologi pengimbas cap jari ultrasonik di bawah paparan masih lagi belum diumumkan di dunia. Bermulanya khabar angin teknologi ini akan dilaksanakan pada iPhone 8, terbaru vivo melaporkan mereka telah bekerjasama dengan Qualcomm menghasilkan teknologi sedemikian yang pertama di dunia.

Pengimbas cap jari bawah paparan oleh vivo dan Qualcomm ini berfungsi dengan menggunakan teknologi ultrasonik yang mengecam biometrik cap jari. Oleh kerana pengimbas terletak di bahagian bawah paparan, vivo telah menyediakan paparan lembut OLED yang amat sesuai dipadankan dengan kerangka unibodi.

Berbanding dengan kaedah traditional, sentuhan pada butang kapasitif dan optikal yang telah dibangunkan sebelum ini tidak boleh mengimbas jari yang basah. Oleh itu, vivo Under Display mampu melakukan tugas ini dengan tepat sekali. Berdasarkan teknologi ultrasonik ini, vivo akan terus melakukan ujian di dalam air untuk memastikan pengimbas cap jari ini tidak menghadapi masalah termasuk untuk tujuan penambahbaikan.

Teknologi pengimbas cap jari ultrasonik ini dapat menyelesaikan isu kedalaman penembusan. Sebelum ini, kaedah traditional menghadkan sehingga 300μm berbanding vivo Under Display iaitu sekitar 1.3μm untuk OLED.

Berdasarkan ciri kalis air, kalis debu dan pengurangan gangguan cahaya, teknologi ini mampu bertugas dengan lebih terkawal. Posisi mengaksesnya lebih mudah dikawal.

Selain itu, vivo Under Display juga memastikan rekaan telefon pintar mudah diproses tanpa membuat lubang di paparan OLED, di samping rekaan kalis air juga dapat dibina. Tambahan lagi, vivo Under Display akan menjadi telefon pintar terbaik pada tahun 2017 ini. Justeru, teknologi ultrasonik ini akan memberikan pengalaman pengguna termasuk sistem keselamatan yang lebih canggih.


Google Chromecast Ultra Dengan Sokongan 4K!

Google Chromecast yang menjadi peranti popular mereka kini hadir dengan edisi yang lebih berkuasa dengan sokongan 4K dan HDR! Chromecast Ultra yang telahpun memasuki siri ketiga merupakan sebuah peranti yang boleh memaparkan kandungan dari smartphone ke skrin besar dengan lebih mudah.

Dengan sokongan video Ultra HD 4K, HDR dan Dolby Vision menggunakan sambungan wayarles yang lebih pantas, anda mampu menikmati rancangan kandungan menarik seperti YouTube, Netflix, Spotify dan sebagainya pada kualiti resolusi yang tinggi.

Malah, sokongan sambungan wayar Ethernet pada bahagian adapter Chromecast Ultra juga tersedia, selain sokongan WiFi.

Google Chromecast Ultra akan mula di jual di Amerika Syarikat pada bulan November depan, dengan harga USD 69 (kira-kira RM 285). Untuk pengetahuan pembaca, Chromecast versi kedua telahpun dijual di Malaysia dan berharga RM 199.


11street Mulakan Kempen “Shop The World” Dengan Tawaran Baucar Petrol Bernilai RM1 Juta

11street hari ini mengumumkan pelancaran kempen ‘Shop The World‘ yang menyediakan jutaan produk berjenama antarabangsa, khususnya dari negara-negara seperti China, Jepun, Korea, Taiwan dan Amerika Syarikat (AS) kepada pasaran tempatan. Kempen ini akan berlangsung dari 11 Mac hingga 18 April 2017.

Kempen ‘Shop The World’ bertujuan memenuhi permintaan pengguna untuk mempelbagaikan lagi produk dan jenama-jenama global terkenal bersama promosi dan tawaran menarik. Kempen tersebut akan memperlihatkan sinergi antara 11street dengan tiga e-dagang global terkemuka, iaitu 11street Korea, UiTOX dari Taiwan dan WorldFront dari Australia yang akan membawakan pilihan meluas produk-produk luar negara yang popular.

Bermula 11 Mac ini, kempen ‘Shop The World’ akan menawarkan diskaun sehingga 99% terhadap produk-produk antarabangsa dan jenama global, di samping penghantaran seberang laut secara percuma untuk item-item terpilih.

Selain itu sebagai bonus untuk menggalakkan pelanggan membeli-belah secara online, 11street juga menyediakan baucar petrol berjumlah RM1 juta kepada para pelanggan yang membeli barangan yang terdapat dalam senarai kempen. Bagi setiap pembelian bernilai RM100 yang didaftarkan di bawah kempen ini akan menerima baucar petrol bernilai RM10.


Nubia Buka Kiosk Konsep Di Sunway Pyramid

Nubia, jenama yang sedang meningkat naik di Malaysia hari ini melebarkan sayap dengan membuka kiosk konsep di Sunway Pyramid. Kiosk ini kini membuka tirainya pada 18 November 2017 iaitu hari ini kepada orang ramai.

Untuk meraikan pembukaan cawangan ini, para pelanggan yang membuat pembelian untuk telefon pintar terpilih Nubia akan diberikan diskaun dan hadiah menarik bernilai RM300.

Di sini kami sediakan senarai peranti Nubia yang ditawarkan bersama hadiah istimewa :

Bagi anda yang berminat untuk mendapatkan peranti-peranti ini, boleh kunjungi kiosk Nubia Sunway Pyramid di Lot F1.RINK.A.

Dalam masa sama, Nubia Malaysia juga membuka pra-tempahan untuk produk flagship iaitu nubia Z17s bermula 16 hingga 25 November 2017 di kedai atas talian DirectD.

Nubia Z17s dilengkapi skrin 5.73 inci dikuasakan oleh pemproses Snapdragon 835, RAM 8GB, dan storan 128GB. Harga runcit untuk peranti ini adalah RM2,599 dalam pilihan warna Aurora Blue.


Dah Update Ke Belum? HONOR Band 5 Terima Kemas Kini Baru – Pulse Oxygen Saturation (SpO2) & Remote Music Control

HONOR Band 5 kini menerima kemas kini baru iaitu Pulse Oxygen Saturation (SpO2) dan Remote music control – di mana membolehkan pengguna memantau tahap oksigen dalam darah dan mengawal muzik secara jauh.

Fungsi kawalan muzik jarak jauh ini dikatakan serasi dengan pelbagai aplikasi muzik termasuk Spotify, YouTube, Shazam, muzik Huawei dan banyak lagi. Ciri-ciri baru ini akan menyertai fungsi sedia ada pada HONOR Band 5 – termasuk 0.95″ skrin sentuh AMOLED, pelbagai mode sukan dan kecergasan dan ketahanan bateri sehingga 14 hari dengan pengecasan tunggal.

Bagi yang berminat, HONOR band 5 kini ditawarkan pada harga promosi bernilai RM139 (Harga asal : RM149) untuk tempoh terhad – bermula sekarang hingga 10 Oktober 2019. Layari HiHonor dan dapatkan sekarang juga!


Demam Bola Bersama Shopee: Menangi Jemputan Eksklusif ke Majlis Tontonan Perlawanan Akhir Piala Dunia Shopee

Saat inilah seluruh dunia melanda deman bola! Laman e-dagang Shopee telah melancarkan kempen Deman Bola Bersama Shopee selama sebulan bermula 14 Jun hingga 15 Julai 2018. Peminat boleh memenangi jemputan eksklusif ke Majlis Tontonan Perlawanan Akhir Piala Dunia Shopee pada 15 Julai 2018 dengan menyertai pertandingan “Pasukan Bola Sepak Kegemaran Malaysia” yang dianjurkan setiap hari Isnin dan Khamis sepanjang tempoh tersebut di laman FB Shopee.

Pengguna hanya perlu mengundi pasukan kegemaran mereka dan memenangi pertandingan mini termasuk trivia menarik berkaitan bola sepak dan meneka keputusan perlawanan, bahkan boleh juga menerima mata dalam pertandingan setiap kali membeli-belah di Shopee sepanjang tempoh kempen. Demi meningkatkan aliran pendapatan bagi kelab bola sepak Malaysia, promosi jualan tiket Beli 1 Percuma 1 dan cenderahati turut diadakan di Shopee.

Sebagai ganjaran kepada peminat tegar bola sepak, majlis tontonan akan diadakan di negeri pasukan yang dinobatkan sebagai pemenang “Pencarian Pasukan Bola Sepak Kegemaran Malaysia” yang akan diumumkan pada 29 Jun 2018. Peminat pasukan tersebut juga berpeluang membawa balik hadiah berupa baucar tunai bernilai sehingga RM500,000. Pemain terbaik (most valuable player) akan diumumkan setiap Rabu bagi pengguna yang mengutip mata tertinggi setiap minggu dengan pembelian di Shopee.

Sepanjang tempoh ini peminat bola sepak boleh mendapatkan pelbagai produk berasaskan sukan seperti pakaian dan kelengkapan bola sepak dengan potongan harga sehingga 90% di Shopee. Promosi Beli 1 Percuma 1 akan diteruskan pada jualan kilat Shocking Sale supaya peminat bola boleh menyaksikan sendiri perlawanan bola secara langsung di stadium.


Essential Phone – Telefon Pintar Daripada Andy Rubin Diperkenalkan

Kepada anda yang masih belum mengenali siapakah Andy Rubin, beliau adalah pengasas Android yang tidak lagi berada dalam carta organisasai Android, malah Andy telah menubuhkan syarikatnya sendiri iaitu Essential. Essential baru-baru ini telah memperkenalkan peranti modular pertama mereka yang diberi nama ‘PH-1’ yang hadir dengan paparan dengan bingkai yang hampir tidak kelihatan.

Nisbah skrin ke kerangka pada peranti ini mencecah 19:10 lebih lebar daripada LG G6 mahupun Samsung Galaxy S8. Paparan QHD sudut ke sudut ini telah meletakkan kamera depan berada di tengah bahagian atas peranti tersebut.

Di bahagian belakang pula terdapat sistem dwi kamera 13 Megapiksel iaitu monochrome dan RGB dengan aperture F/1.8 membolehkan rakaman gambar bokeh dan telefoto diambil selain fungsi PDAF dan fokus laser. Kamera depan pula dilengkapi dengan 8 Megapiksel F/2.2, di samping kedua-dua kamera ini menyokong rakaman video 4K pada 30fps dan 1080p pada 60fps.

Apa yang menariknya tentang ‘PH-1’ ini ialah keunikan rekaan sambungan magnetik yang bersebelahan dengan kamera belakang. Ia boleh disambung dengan aksesori modular kamera 360º 12 Megapiksel bersama lensa fish eye 210º dan empat microphone untuk meningkatkan kualiti rakaman video. Selain itu, ciri sambungan magnetik ini juga boleh digunakan untuk mengecas telefon menggunakan aksesori tambahan yang akan diperkenalkan kelak.

Essential Phone ini menggunakan bingkai kerangka yang diperbuat daripada Titanium di mana lebih kuat dan tahan lasak berbanding aluminium siri 7000. Panel belakang pula dipasangkan material jenis seramik yang didatangkan dengan pilihan warna Black Moon dan Pure White, serta warna akan datang Stellar Grey dan Ocean Depths.

Tidak lengkap dengan luaran sahaja, bahagian perkakasan pula dimuatkan dengan cip berkuasa Snapdragon 835 bersama RAM 4GB dan storan 128GB. Sistem pada peranti ini menggunakan Android (mungkin Nougat) dibantu dengan UI yang tersendiri. Pengecasan pada bateri berkuasa 3,040mAh ini disambung melalui USB Type-C dan tiada sebarang slot kad microSD disediakan.

Telefon pintar daripada Essential ini belum lagi diumumkan untuk pasaran selain Amerika Syarikat, ia dijual pada harga USD700 (lebih kurang RM2,988) dan tambahan USD50 (RM213) untuk aksesori kamera 360 darjah.


MWC 2018: ASUS ZenFone 5 Lite, Lebih Lengkap Bersama 4 Kamera

Selain pengenalan peranti berprestasi tinggi ZenFone 5Z/5, pihak ASUS tidak lupa juga memperkenalkan varian mampu milik mereka, iaitu ASUS ZenFone 5 Lite.

Peranti mampu milik ini menggunakan pemproses Snapdragon 630 atau 430, menawarkan RAM 4GB dan ruangan storan 64GB. Dibekalkan bateri berkapasiti 3300mAh seperti ZenFone 5Z/5. Sokongan pengimbas cap jari dan Face Unlock turut disediakan dalam ZenFone 5 Lite. Malah, NFC juga boleh didapati dalam peranti ini.

Tampil dengan paparan skrin 6 inci IPS dengan nisbah 18:9, beresolusi FullHD+. Walaupun diketengahkan pada peranti mampu milik, tetapi ZenFone 5 Lite masih sempat mengikuti trend masa kini dengan menawarkan 4 kamera padanya.

Dwi-kamera pada panel belakang dan depan jelas menunjukkan peranti ini lebih mensasarkan kepada kaki penggambaran, ini kerana kedua-dua kameranya menyokong lensa 120º wide angle. Kamera utama beresolusi 16 Megapiksel, sementara kamera depan beresolusi 20 Megapiksel.

Ketiga-tiga peranti ZenFone 5 dijangka akan memasuki pasaran mulai March 2018 untuk model ZenFone 5 Lite, seterusnya April untuk ZenFone 5 dan Jun untuk ZenFone 5Z.

Adakah pasaran Malaysia juga akan mengikut jadual yang diberitahu oleh pihak ASUS? Kita nantikan perkembangan selanjut sahaja dari mereka ya!


Rasai Pengalaman Android™ 9 Pie Pertama Menerusi Nokia 6.1 Plus Dan Nokia 7 Plus

Pengeluar telefon Nokia, HBD Global mengumumkan bahawa Nokia 7 Plus bakal menggunakan Android 9 Pie. Ia akan diterima Nokia 7 Plus secara berperingkat beringkat sepanjang Oktober 2018.

Sementara itu, pengguna Nokia 6.1 Plus telah menerima kemas kini menerusi beta labs telefon Nokia.

Nokia 7 Plus dan Nokia 6.1 Plus membawakan pengalaman Android 9 Pie tanpa perisian yang tidak diingini, perubahan gaya paparan UI atau proses tersembunyi yang mampu mengurangkan peratusan bateri anda. Ia juga dilengkapi dengan dengan perisian intuitif Google. Apa yang lebih penting, naik taraf berkenaan mengekal ciri-ciri terbaik Android 8.0 Oreo™.

Penggunaan Android 9 Pie ini mengjadikan Nokia 7 Plus sebagai sebuah telefon pintar paling efisen setakat ini. Perkembangan di dalam ciri-ciri pembelajaran mesin dan AI seperti Adaptive Battery dan Apps Action memastikan penyumberan tenaga dan pemprosesan yang lebih pintar, yang memastikan kecekapan fungsi telefon pintar dapat di capai.

Ciri-ciri ini juga turut boleh dicuba pada Nokia 6.1 Plus, yang baru dilancarkan di Malaysia.

Menurut Pengurus Negara (Malaysia dan Myanmar) HMD Global, Vijay Thangavelu, pihaknya akan menunaikan janji dan memberikan pengalaman sebenar Android kepada pengguna.

“Kami dengan sukacitanya mengumumkan bahawa kemas kini Android 9 Pie yang sangat dinanti-nantikan kini boleh didapati di dalam Nokia 7 Plus, manakala pengguna Nokia 6.1 Plus kini boleh mengakses versi beta.

“Sementara kemas kini berkenaan dijadual akan sampai kepada semua model Nokia Android One yang lain dalam tempoh beberapa bulan akan datang, kami akan menunaikan janji kepada para pengguna kami untuk memberikan pengalaman Android yang sebenar, selamat dan terkini di dalam telefon pintar Nokia.

“Android 9 Pie meletakkan AI pada teras sistem operasi dengan memberi tumpuan kepada penyelesaian pintar bagi memudahkan penggunaan dan kesejahteraan digital. Kami percaya bahawa kemas kini berkenaan akan memberi nilai tambah kepada kehidupan seharian pengguna kami,” katanya.

Dalam pada itu, Nokia juga memperkenalkan App Actions, ciri baharu unik kepada peranti Android One dan telefon Google Pixel yang menggunakan Android 9 Pie. Ia meneliti penggunaan harian dan melaksanakan tugasan harian.

Antara fungsi-fungsi baharu termasuklah memaparkan masa yang anda telah habiskan pada peranti di Papan Pemuka, keupayaan untuk menetapkan tempoh penggunaan aplikasi dan Wind Down Mode yang akan menukar warna paparan telefon anda kepada hitam putih dan mengaktifkan mod Do Not Disturb pada waktu yang ditetapkan.

Berikut merupakan senarai kemaskini Android pada peranti Nokia.

Pemilik Nokia 6.1 Plus Boleh Mencuba Android Pie Dalam Versi Beta


AirPods Versi Caviar – Kemasan Emas Berharga RM2,400

Jenama Caviar sudah terkenal dengan lambang kemewahan, dan ia juga sering dikaitkan dengan produk Apple terutama rekaan eksklusif pada iPhone dan sarung pelindung yang cukup mewah elegan.

Baru-baru ini Caviar memperkenalkan AirPods eksklusif dari hasil tangan mereka yang mempunyai kemasan emas pada aksesori ini, edisi khas ini ditawarkan pada harga USD590 (kira-kira RM2,400).

Walaupun rekaannya sangat elegan dan memperlihatkan kelainan, tetapi dengan tanda harga 3 kali ganda lebih mahal berbanding harga biasa, adakah berbaloi dimiliki? No comment ya…


Ura-Ura: Fungsi Baru Pada Android O

Google I/O 2017 masih lagi jauh, acara yang dijadualkan bermula pada 17 Mei ini akan memperkenalkan sistem operasi Android O bersama beberapa teknologi baru dari Google.

Walaupun masih jauh, masih terdapat beberapa ura-ura yang mula berlegar berkenaan fungsi yang akan disertakan pada Android O. Berikut adalah 2 ciri yang mungkin hadir pada versi terbaru Android:

Memudahkan anda untuk menyalin teks tanpa perlu bersusah payah sebelum ini. Bayangkan situasi rakan anda bertanyakan cadangan restoran, lalu anda ke pelayar web untuk mencari restoran kegemaran anda. Apabila anda sudah kembali ke perbualan teks, nama restoran tersebut sudah siap sedia untuk ditampal ke ruangan teks secara automatik.

Fungsi ini sudah pun digunakan pada majoriti telefon pintar Huawei, contohnya anda boleh membuat gesture “C” untuk mengakses senarai kenalan. Tidak dapat dipastikan bagaimanakah Google akan mengimplementasi fungsi ini. Pada peranti Huawei, pemilik perlu menggunakan buku jari untuk mengaktifkan fungsi gesture ini.


Kamus Oxford Memilih Emoji Sebagai Pemenang ‘Word Of The Year’

Pelik tetapi benar! Di dalam banyak-banyak perkataan yang wujud dan boleh dituturkan dalam perbualan seharian, Kamus Oxford yang dimiliki oleh Oxford University Press (OUP) telah mengumumkan emoji sebagai pemenang untuk anugerah ‘Word Of The Year’. Pemilihan emoji yang menggambarkan karakter dengan tangisan kegembiraan atau “Tears of Joy” ini sememangnya agak pelik dan menimbulkan kontroversi kerana ia bukanlah sebuah perkataan sebaliknya hanya mewakili satu ikon sahaja.

Namun begitu, menurut Presiden Kamus Oxford iaitu Casper Grathwohl, penggunaan emoji menjadi sangat popular kerana setiap karakter telah berkembang dengan trend dan juga ceritanya yang tersendiri. Tetapi berdasarkan kepada respons yang diterima, banyak pihak yang mempertikaikan kemenangan emoji “Tears of Joy” kerana ia hanya membawa hanya satu maksud iaitu ketawa hingga mengeluarkan air mata. Ini berbeza dengan sesetengah emoji yang boleh membawakan maksud yang berbeza.


3 Permainan Percuma Ditawarkan Di Epic Games Store Bersempena Tahun Baru!!!

Kita baru sahaja melangkau ke tahun 2020 dan Epic Games Store mahu meraikan keriangan ini dengan menawarkan permainan percuma kepada pengguna.

3 permainan ini adalah Darksiders Warmastered Edition, Darksiders 2 Deathnitive Edition dan Steep boleh dimuat turun dan disimpan di melalui Epic Games Launcher. Ia boleh dimuat turun dari hari ini sehingga 10 Januari 2020.

Bagi mereka yang ingin mendapatkan permainan percuma ini, boleh klik di sini.


IFA 2017 : Lenovo Explorer VR, Tab 4 Home Assistant Dan Miix 520

Lenovo yang membawa banyak produk di pameran IFA 2017, Berlin memperkenalkan tiga lagi peranti iaitu Tab 4 Home Assistant, set kepala Explorer VR, dan komputer riba Miix 520. Kesemuanya didatangkan dengan ciri-ciri menarik yang mudah untuk dikendalikan.

Lenovo Tab 4 Home Assistant merupakan sebuah tablet dengan sebuah speaker yang dikuasakan oleh Alexa Home Assistant Pack. Dengan peranti ini, anda boleh melakukan apa sahaja menggunakan arahan suara seperti membeli barangan runcit, mendengar lagu, dan mengawal alat-alat pintar di rumah. Aplikasi “Home Assistant” yang menjadi nadi utama peranti ini akan dipaparkan menerusi skrin yang bersaiz 10 inci atau 8 inci.

Speaker yang berkuasa 3W mampu mengesan suara menggunakan dua mikrofon dengan jarak sehingga tiga meter. Lenovo Tab 4 Home Assistant yang seberat 320g ini mudah untuk dibawa ke mana-mana selain menyediakan pilihan Kid’s Pack dan Productivity Pack.

Di samping itu, Lenovo Explorer VR pula menawarkan pengalaman realiti maya yang lebih jelas dan mendalam. Set kepala ini direka dengan rekaan yang ergonomik seberat 380g turut menjanjikan keselesaan yang optimum semasa memakai.

Hanya dengan menggunakan satu wayar sahaja, Lenovo Explorer boleh disambungkan ke mana-mana komputer tanpa memerlukan sebarang sensor tambahan.

Akhir sekali, Lenovo juga menampilkan Miix 520 terbaru kini hadir dengan versi 12 inci 2-dalam-1 yang elegan. Komputer riba ini menyokong pen pintar Active Pen 2 sebagai alat untuk melukis dan menyunting objek 3D. Tambahan, satu pengimbas cap jari telah disediakan di bahagian sisi peranti melengkapkan sistem keselamatannya.

Lenovo Miix 520 dijana oleh pemproses terbaru Intel Quad-core bersama storan SSD 1 TB dan RAM sehingga 16GB. Kelengkapan lain yang disertakan juga antaranya ialah kamera depan 5 MP, kamera belakang 5MP atau 8MP World View, dua speaker Dolby Audio, satu bicu USB Type-C, satu bicu USB 3.0, satu slot kad microSD, dan satu slot kad SIM.

Dengan kehadiran ketiga-tiga peranti ini, Lenovo dijangka akan mengukuhkan lagi rangkaian mereka di pasaran global. Setakat ini, harga masih lagi belum dinyatakan.


U Mobile Bekerjasama Dengan AEON Credit Untuk Kemudahan Memiliki iPhone

Baru-baru ini U Mobile telah mengumumkan kerjasama secara eksklusif dengan AEON Credit Service (M) Berhad bagi menawarkan kemudahan untuk pembelian iPhone untuk para pelanggannya. Skim pembiayaan yang dikenali sebagai ‘U MicroCredit’ ini membolehkan pelanggan untuk membuat pembelian iPhone melalui pelan pembayaran mudah yang fleksibel sehingga 36 bulan. Melalui skim ini juga, pelanggan juga boleh memilih untuk mendapatkan pembiayaan penuh untuk memiliki iPhone pada kadar faedah serendah 1.1% sebulan.

Lebih menariknya, U Mobile merupakan satu-satunya syarikat pembekal telekomunikasi di rantau Asia yang menawarkan pembiayaan pembelian peranti secara kredit. Bahkan sejak ia diperkenalkan pada Mac 2015 yang lalu, skim ini mendapat sambutan menggalakkan daripada pelanggan kerana ia memudahkan pemohon untuk memiliki iPhone. Sebelum ini, pelanggan U Mobile hanya boleh menerima kemudahaan pembiayaan sehingga RM3,500 dengan kadar faedah sehingga 1.5% sebulan. Untuk maklumat lanjut mengenai produk dan perkhidmatan U Mobile, sila layari www.u.com.my atau untuk mengetahui lebih dekat tentang U MicroCredit, sila kunjungi www.u.com.my/umicrocredit. Manakala untuk mendapatkan maklumat mengenai AEON Credit, kunjungi www.aeonmalaysia.com.my.


Acer Tawarkan Diskaun RM300 Untuk Acer Swift 3 Sempena Sambutan Hari Krismas

Sempena musim perayaan Krismas, Acer Malaysia hari ini telah mengumumkan tawaran diskaun RM300 untuk Acer Swift 3 varian Intel® UHD Graphics 620 dan NVDIA GeForce MX250 yang masing-masingnya berharga RM2,399 (harga asal RM2,699) dan RM2,699 (harga asal RM2,999).

Bukan sahaja ada tawaran diskaun, Acer Swift 3 juga menerima sedikit penambahbaikan di mana kini ia tersedia dalam storan 512GB SSD dan siap dipasang dengan Microsoft Office Home & Student 2019 bernilai RM529.

Acer Swift 3 tersedia dalam pilihan warna Sparkly Silver dan boleh dibeli melalui laman rasmi Acer dan penjual sah terpilih di seluruh negara.


CTOS

Ramai di kalangan kita yang telah disenarai hitam oleh bank negara tanpa sedar kan? Apabila ingin ke luar negara baru lah mengetahui nama sudah disenarai hitam oleh CTOS. Ini sekali gus menyukarkan kita untuk ke luar negara. Ingin mengetahui sama ada anda disenarai hitam oleh bank ataupun tidak, apa kata muat turun sahaja aplikasi ini untuk pengguna Android dan juga iOS. CTOS merupakan agensi pelaporan kredit terkemuka di Malaysia, di mana pelanggannya termasuk bank-bank terkemuka di Malaysia.

Anda boleh mendapatkan laporan mengenai CTOS sama ada menggunakan smartphone mahupun komputer. Peranti ini akan sentiasa mengemas kini laporan CTOS supaya ianya tepat dan up to date. Selain itu, dengan mendaftar menggunakan ID pengguna, anda akan diberitahu sekiranya berlaku penipuan menggunakan identiti anda.


Barisan Produk Samsung Dijual Pada Hagar Promosi Sempena Sambutan Ulang Tahun Ke-50

Jenama Samsung yang sekian lama dikenali oleh rakyat Malaysia, bukan sahaja femes pada peranti pintarnya bahkan peralatan rumah hingga alat hiburan.

Sempena sambutan ulang tahun ke-50, Samsung Malaysia telah mengadakan jualan promosi mulai sekarang hingga 30 November 2019.

Nikmati tawaran promos masa terhad ini segera, layari Samsung Malaysia untuk maklumat lanjut.


Terdapat Unit OnePlus 3 Yang Berhadapan Dengan Isu Paparan Skrin Kekuningan

OnePlus 3 yang baru sahaja dilancarkan telah berjaya menarik perhatian banyak pihak kerana ia boleh dianggap sebagai smartphone terbaik di pasaran jika soal harga diambil kira. Sebelum ini ramai pengguna yang sedikit kecewa dengan penggunaan paparan jenis Optic AMOLED pada OnePlus 3 kerana memaparkan warna yang tidak tepat dan kelihatan sedikit kebiruan. Nampaknya satu lagi isu terbaru berhubung paparan skrin peranti ini telah dihadapi oleh sesetengah unit OnePlus 3, yang mana terdapat tompokan kekuningan yang jelas dapat dilihat apabila warna latar gelap digunakan.

Bahkan sudah terdapat dua video yang telah dikongsikan di YouTube oleh pemilik OnePlus 3 bagi menunjukkan dengan lebih jelas isu yang dihadapi itu. Walau bagaimanapun, isu ini hanya dihadapi oleh segelintir pemilik sahaja dan tidak semua pemilik OnePlus 3 berhadapan dengan isu paparan skrin kekuningan ini. Jadi bagi anda yang bercadang untuk memiliki model berkuasa ini, mungkin anda perlu lebih peka dengan isu tersebut. Layari forum perbincangan untuk isu ini.


10 Fungsi Telefon Yang Korang Paling Rindu!! Mereka Yang Lahir Tahun 80-an & 90-an Jer Yang Faham!!!

Telefon bimbit melancarkan banyak model yang moden, bergaya dan mempunyai ciri-ciri yang baru dalam masa kurang daripada beberapa bulan, tetapi korang yang lahir pada tahun 80-an dan 90-an pernah mendapati bahawa fungsi telefon bimbit yang terdapat dalam telefon bimbit semasa korang muda telah hilang tanpa korang sedari?

Berikut adalah 10 ciri telefon bimbit yang korang tidak dapat dilupakan. Sekiranya korang mempunyai memori tentang semuanya, korang benar tahu hasil telefon bimbit pada zaman itu!

Admin percaya bahawa korang yang berlahir dalam 80-an dan 90-an pernah menggunakan telefon bimbit dengan papan kekunci fizikal. Kelebihannya ialah korang dapat menutup mata dan menaip tanpa kesalahan. Fungsi ini memang tidak dapat dilakukan dengan papan kekunci maya yang ada dalam telefon bimbit pada zaman ini.

Telefon bimbit sebelumnya benar-benar boleh membiarkan pengguna mengubah casingnya sesuka hati, tetapi telefon bimbit baru hanya boleh tukar casing pelindung! Telefon bimbit sebelumnya boleh diganti dengan casing yang berwarna-warni dan berbeza untuk membolehkan pengguna rasa mereka menggunakan telefon yang unik!

Sebelum ini, selain mematikan telefon ketika telefon lag, korang juga boleh tanggalkan bateri! Korang boleh membeli beberapa bateri untuk menggantikannya, sekarang korang hanya perlu membawa lagi satu Power Bank!

Yang ini adalah salah satu ciri kegemaran admin, iaitu korang boleh menggantungkan tali di telefon korang! Sekiranya telefon bimbit yang korang gunakan sekarang, korang pun menggantungkan tali atau hiasan, memang ada gaya!

Telefon bimbit yang terdapat di pasaran sebelum ini, memang mempunyai getaran yang kuat semasa panggilan telefon masuk. Korang akan mengetahui panggilan masuk dengan bunyi getarannya tanpa menghidupkan nada dering!

6. Telefon bimbit yang tidak akan pecah walaupun jatuh ke lantai

Nokia 3310 merupakan peranti yang tidak akan gagal, boleh tahan air, tahan api, tidak akan pecah walaupun jatuh dari bangunan tinggi, dan boleh digunakan untuk membuka kacang ataupun walnut. Adakah korang sanggup menggunakan telefon bimbit moden untuk menghancurkannya?

Sebelum transmisi Bluetooth mula popular, biasanya orang menggunakan inframerah untuk menghantar gambar. Korang juga boleh menggunakannya untuk menyambung permainan korang!

Nokia pernah melancarkan telefon bimbit yang dapat menonton TV. Apabila korang mengambil keluar antenna dari beg, korang pasti menjadi tumpuan perhatian semua orang!

Game ‘ular’ merupakan permainan mudah alih yang paling klasik pada zaman itu!

10. Luncur untuk unlock telefon bimbit

Skrin unlock yang klasik dah hilang, tetapi admin pun tidak pasti bila fungsi ini telah hilang!Setelah admin kongsikan 10 fungsi telefon bimbit yang lama, apakah fungsi yang korang paling rindukan?


Pelanggan Maxis boleh memilih peranti rumah untuk Hiburan, Pembelajaran & Produktiviti Dari Hanya RM1 Sebulan!!!

Maxis membolehkan pelanggan bergembira di rumah dengan pelbagai peranti terkini untuk keperluan hiburan, pembelajaran dan produktiviti mereka. Untuk mempermudahkan pemilikan peranti rumah idaman, Maxis menawarkan Maxis Zerolution kini kepada pelanggan baru dan sedia ada Maxis Fibre dan Maxis Home 4G WiFi, dengan hanya RM 1 sebulan.

Senarai peranti tersebut merangkumi TV Pintar, tablet, komputer riba, monitor desktop dan permainan, dan konsol permainan video rumah, dari jenama terkenal di dunia, seperti Huawei, Lenovo, LG, Samsung, dan Sony. Maxis Zerolution juga tersedia untuk pelanggan baru dan sedia ada Maxis Family Plan, serta pelanggan Maxis Unlimited Postpaid & Fibre.Pelanggan yang tinggal di kawasan berkemampuan fiber juga akan menikmati pengalaman WiFi yang lebih baik dengan penghala WiFi 6 baru dan jaringan mesh di bawah Maxis Fibre, yang menyediakan sambungan fiber tanpa had dengan kelajuan tinggi hingga 800Mbps.

Sebagai Penyedia Penyelesaian Konvergen Terpadu di Malaysia, Maxis komited untuk menawarkan penyelesaian inovatif dan relevan, merangkumi kesalinghubungan rumah dan mudah alih yang lancar, serta pemilikan peranti rumah yang mudah, yang dibina di rangkaian No. 1. Tawaran terkini adalah sebahagian daripada usaha berterusan untuk meningkatkan pengalaman jalur lebar fiber rumah, berikutan pelancaran penghala WiFi 6 generasi seterusnyayang baru pada awal tahun ini.


Tinjauan Minggu Perlindungan Siber Dunia Dedahkan 42% Organisasi Alami Kehilangan Data Akibatkan Masa Henti Tahun Lalu

SINGAPURA, 2 April, 2020 /PRNewswire/ — Acronis, peneraju global bagi perlindungan siber, menyambut Minggu Perlindungan Siber Dunia sulungnya dengan mendedahkan bahawa 42% syarikat mengalami peristiwa kehilangan data yang mengakibatkan berlakunya masa henti pada tahun lalu. Bilangan yang tinggi itu berkemungkinan disebabkan oleh hakikat bahawa walaupun hampir 90% membuat sandaran untuk komponen IT yang menjadi tanggungjawab mereka untuk melindunginya, hanya 41% yang membuat sandaran setiap hari – membuatkan banyak perniagaan mempunyai lompong data berharga yang tersedia bagi tujuan pemulihan.

Angka-angka yang didedahkan dalam Tinjauan Minggu Perlindungan Siber Dunia 2020 Acronis menggambarkan realiti baharu bahawa strategi dan penyelesaian tradisi terhadap perlindungan data tidak lagi dapat menyaingi keperluan IT moden dalam kalangan individu dan organisasi. Atas sebab inilah Acronis telah memperluaskan Hari Sandaran Sedunia — cuti tahunan yang disambut pada 31 Mac sebagai peringatan untuk membuat sandaran data — kepada Minggu Perlindungan Siber Dunia.

Tinjauan tahunan ini, yang dilengkapkan oleh hampir 3,000 orang, mengukur tabiat perlindungan oleh pengguna di seluruh dunia:

Dapatan ini menekankan kepentingan pelaksanaan strategi perlindungan siber termasuk membuat sandaran untuk data anda beberapa kali sehari dan mengamalkan peraturan sandaran 3-2-1.

Perlindungan Siber Ubah Permainan – Dan Permainan Turut Berubah

Sejumlah penipuan siber berkaitan COVID-19 yang memuncak telahpun dikesan di Asia sejak 2 minggu lalu — in China, Vietnam, Korea Selatan dan banyak lagi. Singapura menjadi salah satu yang paling terdedah sebagai sebuah negara. Baik tajaan kerajaan mahupun pekerja bebas – tidak berlaku pengurangan dari segi mereka yang ingin mengeksploitasi ketakutan dan kekacauan yang disebabkan oleh pandemik global ini.

Dengan serangan siber yang semakin meningkat, sandaran tradisi disasarkan oleh penjenayah siber dan tidak lagi mencukupi untuk melindungi data, aplikasi dan sistem – tinjauan oleh kami menunjukkan bahawa pergantungan kepada sandaran sahaja untuk kelangsungan perniagaan sebenar adalah terlalu berbahaya:

Bagi menjamin perlindungan yang lengkap, sandaran yang selamat harus menjadi sebahagian daripada pendekatan perlindungan siber komprehensif sesebuah organisasi, termasuk perlindungan daripada perisian tebusan, pemulihan bencana, keselamatan siber dan alatan pengurusan. Pendekatan yang disepadukan secara mendalam ini turut menangani Lima Vektor Perlindungan Siber, memberikan keselamatan, kebolehcapaian, privasi, ketulenan dan keselamatan (SAPAS) untuk semua data, aplikasi dan juga sistem.

Sama ada anda bimbang akan fail peribadi atau kelangsungan perniagaan syarikat anda, Acronis mempunyai lima cadangan ringkas bagi menjamin perlindungan yang pantas, cekap dan selamat untuk beban kerja anda:

Ketahui lebih lanjut bagaimana anda dapat melindungi data anda di: https://www.acronis.com/en-us/blog/posts/celebrating-final-world-backup-day

Baca lebih lanjut mengenai keputusan tinjauan Minggu Perlindungan Siber Dunia 2020 di sini: https://www.acronis.com/en-us/blog/posts/results-are-cyber-protection-week-2020-survey

Acronis menetapkan standard untuk perlindungan siber melalui sandaran inovatifnya, anti-perisian tebusan, pemulihan bencana, storan dan penyelesaian penyegerakan dan perkongsian fail perusahaan. Dipertingkatkan oleh teknologi perlindungan aktif berasaskan AI yang memenangi anugerah, pengesahaslian data berasaskan rantaian blok dan seni bina awan-hibrid yang unik, Acronis melindungi semua data dalam sebarang persekitaran – termasuk fizikal, maya, awan, beban kerja mudah alih dan aplikasi – semuanya pada kos yang rendah dan boleh diramal.

Ditubuhkan di Singapura pada tahun 2003 dan diperbadankan di Switzerland pada tahun 2008, Acronis kini mempunyai lebih 1,500 pekerja di 33 lokasi dalam 18 negara. Penyelesaiannya dipercayai oleh lebih 5.5 juta pengguna peribadi dan 500,000 perniagaan, termasuk 100% syarikat Fortune 1000. Produk Acronis disediakan melalui 50,000 rakan kongsi dan penyedia perkhidmatan di lebih 150 negara dalam lebih 30 bahasa.

Keywords:  Banking/Financial Service Computer Software Computer/Electronics Electronic Design Automation Survey, Polls & Research


Black Shark 3 Kini Rasmi Di Malaysia!! – Dijual Pada Harga RM2799

Kaki game mesti teruja apabila Black Shark 3 kini sudah rasmi bagi pasaran Malaysia yang mana ia dijual pada harga bermula RM2799. Peranti ini akan tersedia bagi pasaran tempatan bermula hari ini.

Peranti ini tampil dengan skrin 6.67″ AMOLED dan dikuasakan oleh Snapdragon 865 dan dipadankan dengan 8GB RAM dan storan sebesar 128GB. Kamera juga mengagumkan apabila ia disertakan dengan 64MP bagi kamera utama dan 20MP bagi kamera hadapan.

Menariknya, 400 pembeli pertama boleh membeli peranti ini pada harga RM2649 menerusi platform Shopee. Tidak terhenti di situ sahaja, seramai 150 pembeli terawal akan menerima Black Shark FunCooler Pro, Black Shark Mousepad, dan kotak misteri Black Shark.


Paparan Mikro LED Pertama Dari LG! – LG MAGNIT Beri Paparan Luar Biasa!!!

Dilancarkan pada minggu ini! LG MAGNIT akan memastikan ketahanan dan kualiti gambar yang luar biasa dengan teknologi paparan Black Coating serta ciri pemasangan blok yang lebih kemas.

Sebagai langkah yang lebih maju dalam teknologi paparan, LED Mikro menampilkan piksel yang berskala mikrometer untuk menghasilkan paparan yang lebih tajam dan berkualiti serta peningkatan kontras dan sudut pandangan yang lebih luas.

Teknologi  Black Coating yang terbaru oleh LG yang diaplikasikan di bahagian hadapan paparan untuk ketetapan kontras dan warna sambil melindungi piksel LED kecil dari kelembapan, habuk dan kesan luaran. Teknologi Black Coating juga memudahkan proses membuang kotoran pada paparan tersebut.

Untuk pengguna mewah, LG MAGNIT tersedia dengan saiz paparan 163″ dan resolusi 4K untuk menimati video dengan lebih baik. LG MAGNIT juga didatangkan dengan LG’s webOS.

LG MAGNIT juga menawarkan kelebihan pemasangan dan konfigurasi yang lebih mudah. Menjadikan proses pemasangan lebih cepat tanpa sebarang gangguan dengan teknologi wireless untuk menghubungkan blok paparan antara satu sama yang lain.

LG MAGNIT merupakan solusi yang terbaik untuk pelbagai kegunaan komersial dan tempat awam seperti pusat konvensyen, lobi hotel dan banyak lagi.


11street Sambut Ulang Tahun Ke-3 – Tawar Hadiah Bernilai RM50,000

11street merupakan pemain utama dalam industri gedung atas talian di Malaysia. 11street ialah syarikat di bawah pengurusan Axiata Digital Service dan SK Planet berasal dari Korea Selatan. Kini, setelah tiga tahun berada di pentas yang semakin ‘diterima’ ramai, 11street kini sedang menyambut ulang tahun yang ke-3 untuk tahun ini.

Oleh itu, satu kempen promosi iaitu “Birthday Flash Sales” telah dijalankan sehingga 13 April 2018, dimana ahli atau pengguna 11street boleh menikmati pelbagai jenis produk pada harga bermula RM3. Disamping itu, 11street juga menganjurkan “International Clearance Sale” yang menawarkan penghantaran barangan dari Korea secara ekspres dalam masa 7 hari.

Bagi memeriahkan lagi sambutan, 11street turut mengadakan satu peraduan kepada semua pengguna menawarkan hadiah sehingga RM50,000 untuk direbut.

Untuk pengetahuan anda, 11street kini menyediakan sebanyak 40,000 penjual yang berdaftar, malah produk dari Amerika Syarikat, Korea, dan China adalah yang terlaris setakat ini. Penjualan dalam kategori automotif, jam pintar, barang perhiasan wanita, dan barangan hiasan rumah adalah yang paling tinggi permintaan. Selain itu, produk yang paling banyak dijual antaranya ialah kamera kereta, baucar petrol, baucar panggung wayang, serta buku foto.


Pengumuman Harga Sony Xperia X

Sony Xperia X bakal dilancarkan tidak lama lagi di Malaysia, dan jika anda ke laman web rasmi Sony Store Malaysia Sony Store Malaysia, harga peranti terbaru itu sudah pun terpampang. Bagi yang berminat mendapatkan Sony Xperia X, model tersebut dijual pada harga RM 2,499.

Sony Xperia X hadir dengan paparan Full HD 5 inci dan juga dikuasakan cip pemproses Qualcomm Snapdragon 650, 64-bit Hexa-core yang akan memastikan peranti anda mampu melakukan kerja dengan pantas. Kemampuan optikalnya pula bergantung kepada kamera 23 megapiksel dengan PDAF dan kamera hadapan 13 megapiksel. Sony juga menawarkan pelbagai aksesori percuma seperti Sony Style Cover, pelindung skrin dan juga kad MicroSD 64 GB sekiranya anda mendapatkan peranti ini pada tempoh Pra-tempah


Laporan App Annie dan IDC mendedahkan bahawa dalam S1, para pengguna telah membelanjakan $1.7 bilion setiap minggu dalam permainan mudah alih

SAN FRANCISCO, 15 Jun 2021  /PRNewswire/ — App Annie, syarikat data mudah alih dan analitik yang didorong oleh AI, hari ini mengeluarkan laporan Gaming Spotlight 2021 dengan kerjasama IDC.

Perbelanjaan permainan mudah alih dijangka akan terus meningkat kepada lebih 2.9 kali ganda berbanding permainan atas meja dan 3.1 kali ganda berbanding konsol permainan di rumah. Selepas setahun berlakunya pandemik ini, permintaan untuk permainan mudah alih terus meningkat. Di peringkat global, para pengguna telah memuat turun lebih 30% permainan mudah alih setiap minggu pada suku pertama tahun 2021 berbanding peringkat prapandemik, dengan jumlah lebih 1 bilion permainan setiap minggu. Dalam S1 2021, pengguna telah membelanjakan $1.7 bilion setiap minggu dalam permainan mudah alih pada iOS dan Google Play yang meningkat sebanyak 40% berbanding peringkat prapandemik.

“Platform telefon pintar telah membawa kegembiraan permainan kepada pengguna global pada kadar yang belum pernah terjadi sebelum ini. Ini merupakan salah satu pertumbuhan vertikal terbesar dan paling kukuh dalam industri aplikasi. Fungsi platform rentas akan mendorong pemecutan — membolehkan pengalaman berkualiti konsol berada dalam poket setiap pemilik telefon pintar,” kata Junde Yu, Pengarah Urusan Permainan, App Annie

Baca sorotan penuh Permainan di sini.

Tentang App Annie App Annie ialah platform data mudah alih dan analitik yang paling dipercayai dalam industri. Misi kami adalah untuk membantu pelanggan mewujudkan pengalaman mudah alih yang menggembirakan dan mencapai kecemerlangan.

Keywords:  Computer/Electronics Electronic Commerce Entertainment Mobile Entertainment Survey, Polls & Research Data Analytics


YouTube Selepas Ini Menyokong Paparan Menegak Dengan Nisbah Yang Berbeza Bersama Ciri VR180

Selepas pengumuman jumlah bilangan pengguna yang log masuk ke YouTube dalam acara Vidcon, YouTube pada masa akan datang juga akan mengemas kini aplikasi mereka dengan sokongan paparan video secara menegak termasuk memperkenalkan format video terbaru yang dipanggil VR180.

Oleh kerana kos yang tinggi dan proses yang kompleks dalam pembikinan video 360 darjah, fungsi VR180 ini akan memudahkan dan menjimatkan pembuat video dalam penghasilan video 180 darjah, serta ia juga menyokong format video 3 dimensi. Malah ciri ini juga akan dimanfaat oleh penonton tanpa perlu membeli peranti VR360 darjah yang jauh lebih mahal.

Jika sebelum ini pengguna YouTube perlu merakam video dalam orentasi landskap untuk mendapatkan paparan penuh, kini ia lebih mesra pengguna. Apa yang menarik tentang paparan menegak ini ialah YouTube menyediakan nisbah skrin 1:1, 4:3 dan 16:9, malah pengguna boleh memilih mengikut keselesaan tidak seperti sebelum ini.

Kemas kini terbaru ini dijangka akan bertemu pengguna dalam beberapa minggu lagi. Maka, selepas ini rakyat Malaysia yang menonton video tular tempatan tidak perlu lagi mencemuh perakam yang merakam secara menegak.


Halal Speed Dating, Kumpul Dana Untuk Aplikasi Mudah Alih

Halal Speed Dating kini ingin memperluaskan platform mereka di dalam bentuk aplikasi. Buat masa sekarang, pembangun Halal Speed Dating sedang mengumpul dana melalui laman FundedByMe dengan jumlah RM350,000 dan pertukaran pegangan ekuiti sebanyak 9.04%.

Melalui aplikasi Halal Speed Dating yang bakal dilaksanakan kelak, pengguna boleh berhubung dan berjumpa dengan calon yang sesuai dengan kriteria sendiri. Malah ia turut dilengkapi dengan sokongan SMS yang akan dipantau oleh ahli keluarga sendiri.

Halal Speed Dating memberitahu, aplikasi ini akan mengekalkan kaedah pertemuaan jodoh yang selari dengan syariah dan berbeza dengan aplikasi mencari jodoh yang sedia ada. Mereka turut akan mengintegrasikan sokongan pembayaran dalam aplikasi untuk menjana pendapatan melaluinya.

“Untuk pengetahuan anda semua, Halal Speed Dating adalah aplikasi yang memudahkan anda menemui jodoh dengan menggunakan kaedah temu janji pantas yang memenuhi syarat prinsip taaruf Islam. Tiada arak, aksi menggoda, sentuhan, tidak boleh “gedik-gedik” dan tidak dibenarkan saling bertukar butiran kenalan pada acara berkenaan, seperti yang dinyatakan dalam laman web Halal Speed Dating.”


TransferWise Malaysia Tingkat Perkhidmatan Bagi Perluas Liputan Pemindahan Wang Pada Kadar Lebih Murah

TransferWise, sebuah syarikat teknologi global terkemuka yang berhasrat untuk membangunkan cara terbaik bagi memindahkan wang ke seluruh dunia, telah mengumumkan peningkatan perkhidmatan untuk pelanggan di Malaysia yang kini boleh menerima pemindahan wang antarabangsa yang murah dan cepat dari Indonesia dan  mengirim MYR kepada pengguna Alipay di China.

Pengumuman terbaru ini termasuk penurunan harga untuk pengiriman wang ke 10 mata wang dalam Asia juga membolehkan pelanggan menerima pembayaran pemindahan wang antarabangsa dalam beberapa minit.

Pada bulan September, TransferWise telah mengenakan kadar lebih murah untuk pelanggan bagi mengirim wang ke MYR atau salah satu daripada sembilan mata wang Asia yang lain – INR, THB, IDR, CNY, PKR, VND, KRW, LKR, atau BDT sebagai sebahagian daripada usahanya untuk menjadikan pemindahan wang antarabangsa lebih berpatutan dan telus. Untuk beberapa laluan mata wang, penurunan harga boleh mencapai sehingga 30%.

Selanjutnya, TransferWise juga mempercepatkan penerimaan pembayaran bagi pelanggan. Mereka adalah syarikat pembayaran global pertama yang melakukan pembayaran secara langsung di DuitNow, yang membolehkan pelanggan menerima pembayaran antarabangsa mereka dalam masa kurang dari 2 minit. Pelanggan dapat membuat pembayaran segera untuk membiayai pemindahan mereka, hasil daripada integrasi mereka dengan Financial Process Exchange (FPX).


10 Video Iklan Popular Ramadan-Raya Di YouTube Malaysia

Dua hari lagi seluruh rakyat Malaysia yang beragama Islam akan menyambut Hari Raya mereka. Setiap tahun sebelum sampainya raya, di YouTube akan muncul banyak video iklan yang bertemakan Raya atau Ramadan.

Setiap satu video mesti ada makna tersirat, dalam senarai 10 video di bawah, mana satu menyentuh hati anda?

F&N – Seindah Harapan Di Bulan Ramadhan

Iklan Raya Lazada 2018 – Buah Hati Raya

Iklan Raya Malaysia Airlines 2018 | Ops Lip Lap Raya

Pekena Nasi McD. Lagi Puas

Oppo Iklan Raya 2018 – Setulus Kasih Di Sisimu

Pizza Hut – Gandakan Kemanisan Bersama feat. Elizabeth Tan

Kongsi makanan dengan Ribena

TNB Raya 2018 – Official Trailer

Geng Sakat Raya (Yakult Raya 2018)

Ada lagi video lain yang menarik, apa kata kita tengok sama-sama…
 AirAsia Ramadan 2018: Ikhlas

Gaya Raya Paling Ori – Filem Pendek Astro Raya 2018

Dettol – #KekalDilindungidenganDettol Ramadan Ini

KFC Raya 2018: Dendam Adam

PediaSure – Mencapai Nutrisi Lengkap Di Bulan Ramadan

RHB Raya 2018: Berkat Disulam, Bantuan Diberi

Samsung – Raya Last Minit

The Shift Switch: A Snickers Memahami Film

Kuih Habuk Mak | Traveloka Raya 2018

U Mobile feat. Aman RA: RayaBestsama
https://www.youtube.com/watch?v=muE1lDFns1I

~Selamat Menonton~


LISTENit

LISTENit yang sememangnya terkenal kini boleh dimuat turun secara percuma untuk pengguna Android. Berbeza dengan aplikasi pencarian muzik sebelum ini, LISTENit menawarkan fungsi yang lebih interaktif dan mesra pengguna. Selain boleh menikmati pelbagai jenis genre muzik kegemaran, audio yang dihasilkan juga berkualiti tinggi dan anda boleh mendengar muzik dengan lancar.

Terdapat beberapa fungsi utama disediakan iaitu HOME untuk membuat carian muzik dengan memasukkan nama penyanyi yang diinginkan, FAVORITE untuk muzik yang digemari, LAST PLAYER pula memaparkan lagu terakhir yang didengar dan juga EQUALIZER yang membolehkan anda mengubah kualiti audio agar kedengaran lebih lantang. Pengguna juga boleh memandam lagu-lagu yang tidak didengar dengan menggunakan fungsi SCAN.


MWC 2018 : Wiko Lancarkan Dua Peranti Dengan Skrin Penuh 6”

Nampaknya syarikat kecil seperti Wiko ingin mengikut jejak langkah syarikat yang berpengaruh besar. Kali ini Wiko dari Perancis tampil dengan sebuah model yang diberi nama Wiko View 2. Sebuah peranti yang hadir dengan skrin penuh bersama takuk kamera di depan.

Rekaan sebegini tidaklah baru tetapi Essential PH-1 kepunyaan Bapa Android telah menghasilkannya terlebih dahulu pada tahun lepas. Wiko View 2 diberi suapan baru dengan kelengkapan dalaman serba baik. Menfokuskan pada nilai hiburan, ia menggunakan nisbah skrin 19:9 yang luas.

Sementara di bahagian belakang ia lebih jelas menggunakan orentasi dwi kamera seperti yang boleh dilihat pada iPhone X. Wiko menyatakan View 2 dibina untuk mengambil gambar seakan jurufoto profesional.

Untuk varian View 2 Pro, gabungan dwi kamera 16MP Sony IMX499 sangat baik dalam penggambaran terang mahupun malap. Lensa kamera ini turut menyokong sudut-lebar 120-darjah dan ciri Bokeh dengan mengaburkan latar belakang disamping ciri Face Beauty. Kamera depan 16 Megapiksel yang disediakan pula berteknologi Big Pixel f/2.0, dapat memberikan gambar swafoto 4x lebih terang berbanding peranti dalam kelas yang sama.

Ciri lain yang turut dimuatkan ialah sistem antaramuka Android tulen, sistem keselamatan pengecaman wajah, pembayaran tanpa tunai NFC, dan Live wallpaper. Sementara varian asas View 2, kesemua ciri dibekalkan bersama kecuali sistem kamera utama – hanya menggunakan satu kamera 13 Megapiksel.

Kelengkapan tambahan dimuatkan di dalam kotak Wiko View 2 antaranya ialah sarung boleh bertutup dan pelindung gelas 2.5D anti-cap jari. Eksklusif untuk Wiko View 2 Pro, ia didatangkan bersama sarung pelindung tahan lasak.


[Khabar Angin] Nokia 10 Bakal Hadir Dengan 5 Kamera

Kita sedia maklum jenama Nokia kini sedang meningkat semula. Pada tahun lepas, beberapa model baharu telah diperkenalkan sekaligus telah menarik tumpuan para peminat mereka seluruh dunia. Di Malaysia, peranti Nokia dengan spesifikasi tertinggi hanya ditawarkan pada model Nokia 8. Dengan perkakas dalaman berprestasi tinggi, ia dijual pada harga dia atas RM2,000.

Terbaru, menurut sumber di China, Nokia mungkin bakal tampil dengan telefon pintar terbaharu Nokia 10 pada tahun ini. Laman sosial Baidu juga mengatakan model ini akan didatangkan dengan lima sensor kamera diposisikan secara bentuk bulat. Selain itu, ia mungkin dipadankan dengan dua LED flash dan pengimbas cap jari disamping lensa kamera.

Khabar angin daripada sumber turut menambah bahawa peranti ini akan diperkenalkan di IFA 2018 pada bulan September akan datang. Tambahan, ia didatangkan dengan cip pemproses Snapdragon 845 yang membolehkan cip ini menyokong sensor kamera sehingga 32 Megapiksel serta rakaman video 4K dwi PDAF.

Apa-apapun kita tunggu sahaja sehingga khabar angin selanjutnya.


Kejohanan Mobile Legends Professional League (MPL) Musim Ketiga Kini Telah Bermula!

Selepas lebih daripada 1,000 pasukan berentap dalam pusingan kelayakan, kini hanya empat pasukan sahaja yang berjaya menduduki tangga teratas dalam pusingan tersebut.  Tiga daripadanya adalah pasukan dari Malaysia iaitu ICON MY, Mysterious Assassin (MYA) dan Xpax X-Assins. Manakala satu pasukan lagi dari Singapura pula iaitu NARA Esports.

Difahamkan, keempat-empat mereka bakal bertembung dengan enam lagi pasukan yang diumumkan sebelum ini. Ini menjadikan jumlah keseluruhan adalah 10 pasukan yang bakal bertanding, iaitu :

Sehubungan dengan itu, liga kejohanan itu kini telah pun bermula dan dikatakan berlangsung sehingga 7 April 2019 dan hadiah yang ditawarkan agak lumayan – sebanyak USD100,000 (kira-kira RM400,000) menjadi taruhan. Butiran kejohanan adalah seperti berikut :

SABTU / AHAD : 5 PETANG & KE ATAS

Difahamkan, kumpulan yang berada di lapan senarai teratas akan berentap di pusingan terakhir dan berpeluang memenangi hadiah utama tersebut. Pun begitu, tiada maklumat lanjut mengenai tarikh pusingan akhhir dan akan diumukan kemudian. Makluman lanjut layari laman rasmi Mobile Legends Professional League.


Beli vivo V15 Pro (8GB + 128GB) Dengan Tunetalk & Nikmati 120GB Pelan Internet Tahunan Percuma

Baru-baru ini, V15 Pro (8GB + 128GB) telah pun tiba di Malaysia dengan tanda harga RM1,899 untuk seunit. Kini, peranti tersebut sudah boleh dimiliki melalui Tunetalk. Menariknya, promosi ini menawarkan pelan tahunan 120GB secara PERCUMA (10GB x 12 bulan). Tunggu apa lagi? Dapatkan sekarang!


Mouser Electronics Tambah 31 Pengeluar Baharu Mencatat Rekod dalam Suku Pertama 2021

Pengedar Berdaftar Global Perkukuh Fokus pada IoT dengan 16 Syarikat Terbenam Baharu

SHANGHAI, 18 Mei 2021 /PRNewswire/ — Mouser Electronics, Inc., pengedar Pengenalan Produk Baharu (NPI) yang utama dalam industri dengan seleksi semikonduktor dan komponen elektronik yang paling luas, mengukuhkan lagi kad talian yang utama dalam industri dengan menambah 31 pengeluar baharu dalam tempoh tiga bulan pertama tahun 2021.

Mouser Electronics Adds Record 31 New Manufacturers in First Quarter 2021

Mouser terus memberi tumpuan pada keluasan penawaran produknya dengan pengeluar-pengeluar baharu dalam kategori-kategori produk seperti komponen terbenam, penyambung, optoelektronik, semikonduktor dan perkakasan. Antara pengeluar-pengeluar baharu tersebut, lebih separuh adalah dalam bidang terbenam, tatkala Mouser terus memperluaskan penawaran Internet Pelbagai Benda (IoT) miliknya.

“Menerusi lebih 30 pengeluar baharu sejak awal tahun ini, termasuk 16 dalam kategori terbenam, Mouser terus menunjukkan fokus kami untuk membawa komponen terbaharu dan paling inovatif kepada jurutera reka bentuk di serata dunia,” kata Daphne Tien, Naib Presiden Pemasaran & Pembangunan Perniagaan untuk Mouser APAC. “Kami menghargai rakan-rakan pengeluar kami dan teruja kerana dapat menawarkan teknologi yang jauh lebih canggih.”

Antara pengeluar-pengeluar baharu yang diumumkan pada awal tahun 2021 ialah:

Kad talian semasa Mouser merangkumkan lebih 1,100 rakan pengeluar, menyediakan rangkaian pilihan produk yang luas untuk kumpulan pelanggan seluruh dunia syarikat yang terdiri daripada jurutera reka bentuk, pembeli komponen dan ejen perolehan. Pengedar berdaftar global menawarkan peranekaan dan inventori yang paling luas di dunia bagi semikonduktor dan komponen elektronik terbaharu, dengan lebih daripada 1.1 juta produk dalam stok.

Untuk melihat rakan-rakan pengeluar terbaharu Mouser, kunjungi https://www.mouser.com/new-manufacturer/.

Sebagai pengedar berdaftar global, Mouser menawarkan seleksi paling luas di dunia yang merangkumi semikonduktor dan komponen elektronik terbaharu — dalam stok dan sedia untuk dihantar. Pelanggan Mouser boleh mengharapkan 100% produk asli yang diperakui yang boleh dikesan sepenuhnya daripada setiap rakan pengeluarnya. Bagi membantu mempercepatkan reka bentuk pelanggan, laman sesawang Mouser mengehoskan pustaka sumber teknikal yang luas termasuk Pusat Sumber Teknikal (Technical Resource Center), berserta lembaran data produk, reka bentuk rujukan khusus-pembekal, nota aplikasi, maklumat reka bentuk teknikal, alat kejuruteraan dan maklumat berguna yang lain.

Latar Belakang Mouser ElectronicsMouser Electronics, sebuah syarikat Berkshire Hathaway, ialah pengedar semikonduktor dan komponen elektronik berdaftar yang memfokuskan Pengenalan Produk Baharu daripada rakan pengeluar utamanya. Menawarkan perkhidmatan kepada jurutera reka bentuk elektronik dan komuniti pembeli global, laman sesawang pengedar global, mouser.com, disediakan dalam pelbagai bahasa dan mata wang serta menampilkan lebih daripada 5 juta produk daripada lebih 1,100 jenama pengeluar. Mouser menawarkan 27 lokasi sokongan di seluruh dunia untuk memberi khidmat pelanggan yang terbaik dalam kelas dalam bahasa, mata wang dan zon waktu tempatan. Pihak pengedar membuat penghantaran kepada lebih 630,000 pelanggan di 223 negara/wilayah daripada kemudahan pengedarannya yang canggih dan berkeluasan 1 juta-kaki-persegi di Dallas, Texas, kawasan metro. Untuk maklumat lanjut, kunjungi https://www.mouser.com/.

Cap DaganganMouser dan Mouser Electronics ialah cap dagangan berdaftar Mouser Electronics, Inc. Semua produk, logo dan nama syarikat lain yang disebutkan di sini mungkin merupakan cap dagangan pemilik masing-masing.

Untuk pertanyaan akhbar, hubungi:Ceres WangPengarah Komunikasi Pemasaran – Pemasaran APAC +86 (21) 2219 4000 #4817+86 1391 8801 405ceres.wang@mouser.com

Keywords:  Banking/Financial Service Computer/Electronics Electronic Components Mining/Metals Semiconductors New products/services


Geekbench Dedah Skor HUAWEI P30 – Lebih Tinggi Berbanding HUAWEI P30 Pro?!

Sebelum ini, HUAWEI P30 Pro telah dikesan dalam pangkalan ujian penanda aras Geekbench dengan menyokong cip Kirin 980 dan memori 8GB RAM. Kini, giliran HUAWEI P30 pula muncul – didakwa membawakan cipset yang sama tetapi kapasiti memori lebih rendah iaitu 6GB RAM.

HUAWEI P30 muncul dengan kod nama ELE-L29 dilihat mencatatkan skor sebanyak 3,296 mata dalam ujian satu teras dan 9,900 dalam ujian pelbagai-teras. Perkara ini sekaligus memperlihatkan ia mencatatkan skor lebih baik berbanding HUAWEI P30 Pro – 3,289 mata dalam ujian tunggal dan 9,817 mata untuk ujian pelbagai-teras. Geekbench turut mendedahkan siri HUAWEI P30 dijangka menggunakan Android 9 Pie.

Seperti biasa, maklumat tertiris masih lagi ‘rumors’ semata-mata. Segala-galanya bakal terjawab apabila tuan empunya badan sendiri muncul. Apa-apapun sama-sama kita tunggu kemunculan siri ini. HUAWEI memang penuh kejutan tersendiri!


CROMSOURCE Umum Pelancaran Percubaan Klinikal COVID-19

VERONA, Itali, 8 April 2020 /PRNewswire/ — CROMSOURCE, sebuah organisasi penyelidikan kontrak (CRO) antarabangsa dengan ibu pejabat globalnya terletak di Verona, Itali, mengumumkan bahawa ia telah memulakan percubaan COVID-19 pertamanya bagi pihak sebuah syarikat farmaseutikal Eropah. Percubaan ini dijangka dijalankan di Itali, meskipun kajian-kajian tambahan turut dirancang oleh CROMSOURCE untuk negara-negara lain di Eropah selain Amerika Syarikat.

“Pandemik COVID-19 telah mencetuskan krisis kesihatan dan ekonomi global yang belum pernah terjadi sebelum ini. Biarpun semua usaha yang telah kami lakukan sejak kami beroperasi dua puluh dua tahun yang lalu adalah kritikal dalam memperbaiki dan menyelamatkan nyawa, kami berasa sangat bangga kerana dapat memainkan peranan yang begitu penting bagi membangunkan rawatan yang selamat dan berkesan untuk COVID-19,” kata Dr. Oriana Zerbini, Pengasas dan Ketua Pegawai Eksekutif CROMSOURCE. “Keadaan global semasa menginsafkan kita semua dan kami berharap agar semua penduduk dunia dapat kembali melakukan rutin harian mereka.”

“Sebagai respons kepada situasi COVID-19 CROMSOURCE segera membentuk sebuah pasukan petugas operasi berbilang disiplin bagi memastikan kami dapat terus mengurus projek-projek yang sedang berjalan dengan berkesan, mengikut panduan kawal selia yang paling terkini dan menggabungkan pendekatan inovatif kepada pengurusan percubaan sebagaimana yang dikehendaki,” ulas Kerry Dyson, Ketua Pegawai Operasi. “Langkah-langkah ini juga memastikan kesediaan kami bagi melancarkan percubaan klinikal dengan pantas dan berkesan untuk terapi COVID-19, diperlihatkan oleh sokongan kami terhadap kajian baharu yang penting ini.”

CROMSOURCE ialah sebuah organisasi penyelidikan kontrak antarabangsa diperakui ISO yang menyediakan portfolio perkhidmatan yang komprehensif kepada industri farmaseutikal, bioteknologi dan peralatan perubatan. Mengkhusus dalam pembangunan klinikal dan penyelesaian pengambilan kakitangan, kami menawarkan pendekatan yang fleksibal bagi memastikan keperluan unik pelanggan kami disokong. CROMSOURCE unggul dalam menawarkan Jaminan Hujung-ke-Hujung yang meliputi garis masa percubaan, pendaftaran dan harga. CROMSOURCE mempunyai pejabat merentas seluruh kawasan Eropah dan Amerika Utara. Untuk maklumat lanjut, kunjungi www.cromsource.com.

Maklumat Perhubungan Margherita Mosconi  margherita.mosconi@cromsource.com  +39-045-8222-811

Keywords:  Biotechnology Computer/Electronics Health Care/Hospital Infectious Disease Control Medical Equipment Medical/Pharmaceuticals Pharmaceuticals Clinical Trials/Medical Discoveries STEM (Science，Technology，Engineering，Mathematics)


Grand Theft Auto V & Grand Theft Auto Online Bakal Dilancarkan Di PS5 & Xbox Series  Pada 11 November Ini!!

Ada satu berita baik buat pengguna PS5 apabila Rockstar Games telah mengumumkan bahawa Grand Theft Auto V dan Grand Theft Auto Online bakal tiba bagi platform PlayStation 5 dan Xbox pada 11 November ini.

Menariknya, beberapa penambahbaikkan bagi permainan ini turut dilakukan bagi kedua-dua platform ini antaranya adalah Grafik dan kawalan.

Jadi, sama-sama kita nantikan ketika ia dilancarkan kelak!!


INX Melepasi Minimum Wajib $7.5 Juta – Kini Menerima BTC, ETH, USDC

Lebih 3,000 orang pelabur runcit dan bertauliah mendaftar untuk tawaran token INX   pada 3 hari pertama

NEW YORK, 13 September 2020 /PRNewswire/ — INX Limited hari ini mengumumkan telah mengumpulkan lebih dari USD 7.5 juta dalam saham terbitan awamnya, melebihi syarat minimum untuk penawaran tersebut. Syarikat juga mula menerima pembayaran dalam Bitcoin (BTC), Ether (ETH) dan USD Coin (USDC) pada pukul 10 pagi EDT hari Isnin, 14 September  2020.

INX telah melancarkan token keselamatan IPO yang berdaftar dengan SEC buat pertama kali yang bertujuan untuk mengumpulkan $117 juta daripada pelabur runcit dan institusi. INX berhasrat untuk menggunakan hasil bersih yang dijana daripada penjualan Token INX untuk pelancaran platform dagangan terkawal untuk aset digital  termasuk mata wang kripto, token keselamatan dan derivatifnya, untuk penubuhan dana simpanan tunai serta pembangunan dan operasi berterusan INX Trading Solutions.

INX telah menetapkan harga penawaran pada $0.90 satu Token dengan pelaburan minimum sebanyak $1,000. Kadar tukaran BTC/USD, ETH/USD dan USDC/USD akan ditentukan dengan kaedah yang dinyatakan dalam prospektus terakhir.  Maklumat lebih lanjut boleh didapati di prospektus terakhir dan di https://token.inx.co/.

Penyata pendaftaran yang berkaitan dengan penawaran sekuriti ini telah diumumkan oleh SEC yang berkuat kuasa pada 20 Ogos 2020. Salinan penyata pendaftaran boleh diakses dengan melayari laman web SEC di www.sec.gov. Penawaran tersebut dibuat hanya melalui prospektus. Prospektus terakhir yang menjelaskan syarat-syarat penawaran telah difailkan kepada SEC dan membentuk sebahagian daripada penyata pendaftaran yang berkuat kuasa. Salinan prospektus terakhir yang berkaitan dengan penawaran boleh diperolehi, sekiranya ada, dengan mengunjungi laman web SEC atau laman web berikut (klik di sini) atau dengan menghantar e-mel kepada INX di investors@inx.co.

Siaran akhbar ini tidak boleh dianggap sebagai satu tawaran untuk menjual, atau permintaan untuk membeli sekuriti ini, juga tidak ada sebarang jualan sekuriti ini di mana-mana negeri atau bidang kuasa di mana tawaran, permintaan atau jualan adalah menyalahi undang-undang sebelum ia didaftarkan atau diluluskan di bawah undang-undang sekuriti mana-mana negeri atau bidang kuasa yang tersebut.

Penawaran tersebut boleh didapati di California*, Colorado, Connecticut, Georgia, Hawaii, Illinois, Louisiana, Michigan, Minnesota, New York, Texas*, Washington*, Wisconsin dan Wyoming.

* Tertakluk pada standard kesesuaian seperti yang dijelaskan dalam bahagian “Standard Kesesuaian” pada prospektus terakhir.

INX bertujuan untuk menyediakan platform dagangan terkawal untuk sekuriti digital dan mata wang kripto yang menggabungkan kepakaran pasaran tradisional dan pendekatan teknologi kewangan terkini. INX dipimpin oleh pasukan pakar perniagaan, kewangan dan teknologi blok rantai yang berpengalaman yang disatukan oleh visi untuk mentakrifkan semula dunia pasaran modal melalui teknologi blok rantai dan kaedah kawal selia terkini.

Sebahagian daripada pernyataan dalam siaran akhbar ini mengandungi pernyataan berpandangan ke hadapan menurut Akta Pembaharuan Litigasi Sekuriti Swasta tahun 1995. Dalam sesetengah kes, anda boleh mengenal pasti pernyataan berpandangan ke hadapan dengan istilah seperti “boleh,” “akan,” “seharusnya,” “mengharapkan,” “merancang,” “unjuran,” “mengagak,” “percaya,” “anggaran,” “meramalkan,” “berpotensi,” “berhasrat,” atau “meneruskan”, atau istilah negatifnya atau lain-lain yang setanding. Pernyataan berpandangan ke hadapan ini mungkin merangkumi, tetapi tidak terhad kepada, pernyataan yang berkaitan dengan objektif, rancangan dan strategi kami; pernyataan yang mengandungi unjuran hasil operasi atau situasi kewangan; pernyataan yang berkaitan dengan penyelidikan, pembangunan dan penggunaan produk kami; dan semua pernyataan (selain pernyataan fakta sejarah) yang menangani aktiviti, peristiwa atau pembangunan yang kami maksudkan, harapkan, unjurkan, percayai atau jangkakan akan atau mungkin berlaku pada masa akan datang. Pernyataan berpandangan ke hadapan bukanlah jaminan prestasi masa depan dan adalah tertakluk kepada risiko dan ketidakpastian. Kami membuat pernyataan berpandangan ke hadapan ini berdasarkan pada andaian dan penilaian yang dibuat oleh pihak pengurusan kami mengikut pengalaman dan persepsi mereka terhadap trend masa lalu, keadaan semasa, jangkaan perkembangan masa depan dan faktor-faktor lain yang mereka anggap sesuai. Pernyataan ini hanya ramalan semasa dan tertakluk kepada risiko, yang diketahui dan tidak diketahui, juga faktor lain yang memberi hasil sebenar, yang menyebabkan tahap aktiviti, prestasi atau pencapaian kami atau industri kami berbeza secara material daripada yang dijangkakan oleh pernyataan berpandangan ke hadapan tersebut. Kami membincangkan banyak risiko ini dengan lebih terperinci dalam prospektus awal yang menjadi sebahagian daripada penyata pendaftaran yang berkuatkuasa yang diajukan kepada SEC, termasuk di bawah tajuk “Faktor Risiko” dan “Amaran Tentang Pernyataan Berpandangan Hadapan.” Anda tidak boleh bergantung pada pernyataan berpandangan ke hadapan sebagai ramalan peristiwa masa depan. Walaupun kami percaya bahawa jangkaan yang digambarkan dalam pernyataan berpandangan ke hadapan ini adalah wajar pada tarikh ia dikeluarkan, kami tidak dapat menjamin hasil, tahap aktiviti, prestasi atau pencapaian masa depan. Kecuali seperti yang dikehendaki oleh undang-undang, kami tidak bertanggungjawab untuk mengemas kini atau menyemak semula mana-mana pernyataan berpandangan ke hadapan, sama ada sebagai hasil daripada maklumat baharu, peristiwa masa depan atau sebaliknya.

Keywords: Banking/Financial Service Computer/Electronics Offerings Blockchain Financial Technology


Program ‘e-Tunai Rakyat’ – Insentif RM30 Kepada Pengguna e-Wallet Berpendapatan Tahunan Kurang Daripada RM100k

Touch ‘n Go eWallet, Boost dan GrabPay kini telah dipilih untuk mengambil bahagian dalam program ‘e-Tunai Rakyat’ – satu inisiatif rangsangan digital Kerajaan Malaysia yang diumumkan oleh Kementerian Kewangan di pembentangan belanjawan 2020 dalam usaha mengurangkan beban demi kesejahteraan hidup.

Melalui inisiatif ini, rakyat Malaysia yang berumur 18 tahun ke atas dan mempunyai pendapatan tahunan kurang daripada RM100,000 layak untuk mendapat RM30 secara one-off. Kempen bermula 15 Januari 2020 – 14 Mac 2020. Tuntutan boleh dibuat dan digunakan sepenuhnya dalam tempoh masa 2 bulan.

Penglibatan Touch ‘n Go eWallet membolehkan rakyat Malaysia menikmati manfaat ‘e-Tunai Rakyat’ melalui Touch ‘n Go eWallet. Rakyat Malaysia yang layak boleh menebus dan menggunakan dana ini di mana-mana 110,000 rakan niaga mengambil bahagian termasuk stesen petrol, tiket wayang dan kapal terbang, utiliti dan pasaraya.

Pengguna juga boleh membuat bayaran untuk bil telefon, pembelian dalam aplikasi dan bayaran tol melalui eWallet seperti PayDirect dan RFID. Untuk menebus melalui Touch ‘n Go eWallet, pengguna perlu mendaftar dengan akaun Touch ‘n Go eWallet dan lengkapkan proses Pengesahan Akaun (proses eKYC).  Untuk pengesahan, pengguna perlu mengambil gambar kad pengenalan (IC) dan swafoto serta mengisi butiran peribadi.

Seterusnya,  Grab juga amat mengalu – alukan dan menyokong sepenuhnya langkah progresif kerajaan untuk mempercepat penggunaan e-wallet dan pembayaran digital di kalangan rakyat Malaysia. Walaupun penembusan mudah alih dan kesedaran pembayaran mudah alih adalah hanya 8% daripada rakyat Malaysia menggunakan e-dompet.

Di samping itu, Grab turut memperkenalkan perkhidmatan penghantaran barangan terkini, GrabMart dan dalam usaha memperluaskan GrabPay serta GrabFood di seluruh negara. Ia termasuklah barangan runcit, alat tulis, produk kesihatan & kesejahteraan. Untuk maklumat lanjut, lawati laman web Touch ‘n Go eWallet ( www.tngdigital.com.my ), Boost ( www.myboost.com.my ) dan GrabPay ( www.grab.com/my/pay/).